text:
KAPITULO 5
Ti Subbot—Kapatgan a Sagut ti Dios
Ania ti subbot?
Kasano a naipaay dayta?
Kasano a magunggonaanka iti dayta?
Kasano a maipakitam ti panagyamanmo iti dayta?
1, 2. (a) Kaano a napateg unay kenka ti maysa a sagut? (b) Apay a makuna a ti subbot ti kapatgan a sagut a mabalinmo a tarigagayan?
ANIA ti kapatgan a sagut a naawatmo? Saan a kasapulan a nangina ti maysa a sagut tapno makuna a napateg. Ngamin, saan a ti kangina ti sagut ti pakarukodan ti pudno a pategna. Imbes ketdi, napateg unay kenka dayta a sagut no paragsakennaka wenno no kasapulam unay.
2 Kadagiti adu a sagut a mabalinmo a tarigagayan, adda maysa a naidumduma. Sagut ti Dios dayta iti sangatauan. Adu dagiti banag nga inted ni Jehova kadatayo, ngem ti daton a pangsubbot ni Jesu-Kristo nga Anakna ti kapatgan a sagutna kadatayo. (Mateo 20:28) Kas makitatayto iti daytoy a kapitulo, ti subbot ti kapatgan a sagut a mabalinmo a tarigagayan, ta dakkel a ragsak ti itdenna kenka ken kasapulam unay daytoy. Kinapudnona, ti subbot ti kangrunaan nga ebkas ti ayat ni Jehova kenka.
ANIA TI SUBBOT?
3. Ania ti subbot, ken ania ti nasken a maawatantayo tapno matarusantayo ti kinapateg daytoy a sagut?
3 Iti ababa a pannao, ti subbot ti pamay-an ni Jehova a mangispal, wenno mangisalakan, iti sangatauan manipud iti basol ken ipapatay. (Efeso 1:7) Tapno maawatantayo ti kaipapanan daytoy a sursuro ti Biblia, nasken a panunotentayo ti napasamak idiay minuyongan ti Eden. Satayo laeng matarusan no apay a nagpateg a sagut ti subbot no maawatantayo ti napukaw ni Adan idi nagbasol.
4. Ania ti kaipapananna ken ni Adan ti perpekto a natauan a biag?
4 Idi pinarsuana ni Adan, adda nagpateg nga inted ni Jehova kenkuana—ti perpekto a natauan a biag. Panunotem ti kaipapanan dayta ken ni Adan. Gapu ta naaramid a perpekto ti bagi ken panunotna, saan a pulos nga agsakit, lumakay, wenno matay. Kas perpekto a tao, naisangsangayan ti relasionna ken ni Jehova. Kuna ti Biblia a ni Adan ket “anak ti Dios.” (Lucas 3:38) No kasta, tinagiragsak ni Adan ti nasinged a relasion ken ni Jehova a Dios, kas iti relasion ti maysa nga anak iti naayat nga amana. Nakikomunikar ni Jehova iti anakna ditoy daga, nga inikkanna ni Adan iti makapnek a trabaho ken impakaammona no ania ti namnamaenna kenkuana.—Genesis 1:28-30; 2:16, 17.
5. Ania ti kayatna a sawen no kuna ti Biblia a naaramid ni Adan “iti ladawan ti Dios”?
5 Naaramid ni Adan “iti ladawan ti Dios.” (Genesis 1:27) Saanna a kayat a sawen a kalanglanga ni Adan ti Dios. Kas naadaltayo iti Kapitulo 1 daytoy a libro, ni Jehova ket maysa a di makita nga espiritu. (Juan 4:24) Awanan ngarud ni Jehova iti bagi a buklen ti lasag ken dara. Ti pannakaaramidna a kaladladawan ti Dios kaipapananna a naparsua ni Adan nga addaan kadagiti galad a kas kadagiti ik-ikutan ti Dios, a pakairamanan ti ayat, sirib, kinahustisia, ken pannakabalin. Adda pay sabali a napateg nga umarngian ni Adan iti Amana. Adda wayawayana nga agikeddeng. Gapuna, ni Adan ket saan a kas iti maysa a robot. Imbes ketdi, mabalinna ti agdesision a bukbukodna, agaramid iti umiso wenno di umiso. No nagtulnog koma iti Dios, nakapagtultuloy koma nga agbiag nga agnanayon iti Paraiso ditoy daga.
6. Idi nagsukir ni Adan iti Dios, ania ti napukawna, ken kasano a naapektaran dagiti kaputotanna?
6 Nalawag ngarud nga idi nagsukir ni Adan iti Dios ken nakedngan a matay, dakkel ti napukawna. Gapu iti basolna, napukawna ti perpekto a natauan a biagna agraman dagiti amin a dadduma pay nga agkakaimbag a banag. (Genesis 3:17-19) Nakalkaldaang ta saan laeng a ni Adan no di pay ket dagiti kaputotanna ti naawanan iti daytoy a napateg a biag. Kuna ti Sao ti Dios: “Babaen iti maysa a tao [ni Adan] simrek ti basol iti lubong ken ti ipapatay babaen iti basol, ket iti kasta ti ipapatay nagsaknap iti amin a tattao agsipud ta nagbasolda amin.” (Roma 5:12) Wen, natawidtayo amin ti basol ken ni Adan. Isu a kuna ti Biblia a ni Adan ‘inlakona’ ti bagina ken dagiti kaputotanna a kas adipen ti basol ken ipapatay. (Roma 7:14) Awan ti namnama ni Adan wenno ni Eva gapu ta sipapakinakem a nagsukirda iti Dios. Ngem kasanon dagiti kaputotanda, a pakairamanantayo?
7, 8. Ania ti dua a kangrunaan a kaipapanan ti subbot?
7 Inalaw ni Jehova ti sangatauan babaen ti subbot. Ania ti subbot? Dua ti kangrunaan a kaipapanan ti subbot. Umuna, ti subbot ket isu ti maibayad a gatad a pangruk-at iti maysa a tao wenno pangsaka iti maysa a banag. Mayarig dayta iti gatad a maibayad tapno mawayawayaan ti maysa a tao a nakidnap. Maikadua, ti subbot ket isu ti gatad a pangsulnit, wenno pagbayad, iti balor ti maysa a banag. Umasping dayta iti danios. Kas pagarigan, no adda nadadael ti maysa a tao, masapul nga agbayad iti gatad nga eksakto a katupag ti pateg ti banag a nadadaelna.
8 Kasano a masulnitan ti nagdakkel a pukaw a gapuanan ni Adan ken kasano a mawayawayaantayo iti basol ken ipapatay a nakaadipenantayo? Usigentayo ti subbot nga impaay ni Jehova ken no kasano a magunggonaanka iti dayta.
NO KASANO NGA IMPAAY NI JEHOVA TI SUBBOT
9. Ania a kita ti subbot ti kasapulan?
9 Tangay perpekto a natauan a biag ti napukaw, awan ti imperpekto a tao a makasubbot iti dayta. (Salmo 49:7, 8) Nasken ti maysa a subbot a katupag ti pateg daydiay napukaw. Maitunos daytoy iti prinsipio ti awan pagkuranganna a kinahustisia a masarakan iti Sao ti Dios, a kunana: “Kararua ti agpaayto iti kararua.” (Deuteronomio 19:21) No kasta, ania ti mangsulnit iti pateg ti perpekto a natauan a kararua, wenno biag, a napukaw ni Adan? Kasapulan ti sabali a perpekto a natauan a biag kas “katupag a subbot.”—1 Timoteo 2:6.
10. Kasano nga impaay ni Jehova ti subbot?
10 Kasano nga impaay ni Jehova ti subbot? Imbaonna ditoy daga ti maysa kadagiti perpekto nga espiritu nga annakna. Ngem saan nga uray siasino lattan nga espiritu a parsua ti imbaon ni Jehova. Imbaonna daydiay kapatgan kenkuana, ti bugbugtong nga Anakna. (1 Juan 4:9, 10) Situtulok a pinanawan daytoy nga Anak ti nailangitan a taengna. (Filipos 2:7) Kas naadaltayo iti napalabas a kapitulo daytoy a libro, nangaramid ni Jehova iti milagro idi inyalisna iti aanakan ni Maria ti biag daytoy nga Anak. Babaen ti nasantuan nga espiritu ti Dios, nayanak ni Jesus kas perpekto a tao ken awan iti sidong ti pannusa ti basol.—Lucas 1:35.
11. Kasano a ti maysa a tao masubbotna dagiti riniwriw a tattao?
11 Kasano a ti maysa a tao masubbotna ti adu, kinapudnona, riniwriw a tattao? Bueno, kasano aya ngamin a nagbalin a managbasol dagiti riniwriw a tattao? Laglagipem nga idi nagbasol ni Adan, napukawna ti napateg a perpekto a natauan a biag. No kasta, saanna a nayallatiw dayta kadagiti kaputotanna. Imbes ketdi, ti laeng basol ken ipapatay ti nayallatiwna. Ni Jesus, nga awagan ti Biblia kas “ti maudi nga Adan,” ket naaddaan iti perpekto a natauan a biag, ken pulos a saan a nagbasol. (1 Corinto 15:45) Maikuna a ni Jesus ti simmukat ken ni Adan tapno maisalakantayo. Babaen ti panangidaton, wenno panangisukona, iti perpekto a biagna ken ti naan-anay a panagtulnogna iti Dios, binayadan ni Jesus ti basol ni Adan. Nangyeg ngarud ni Jesus iti namnama kadagiti kaputotan ni Adan.—Roma 5:19; 1 Corinto 15:21, 22.
12. Ania ti pinaneknekan ti panagsagaba ni Jesus?
12 Detalyado ti panangisalaysay ti Biblia iti rigat nga inibturan ni Jesus sakbay ti ipapatayna. Siuulpit a nasapsaplit, nailansa, ken naparparigat agingga a natay iti kayo a pagtutuokan. (Juan 19:1, 16-18, 30; Apendise, iti artikulo a “No Apay a Saan nga Agusar iti Krus Dagiti Pudno a Kristiano iti Panagdayawda”) Apay a nasken nga agsagaba ni Jesus iti kasta unay? Iti maysa a kapitulo daytoy a libro, maadaltayto a pinagduaduaan ni Satanas no adda asinoman a tao nga adipen ni Jehova nga agtalinaed a matalek iti sidong ti pannubok. Babaen ti panagibtur ken panagtalinaed ni Jesus a matalek iti baet ti nakaro a panagsagaba, impaayna ti kasayaatan a sungbat iti karit ni Satanas. Pinaneknekan ni Jesus a ti perpekto a tao nga addaan iti wayawaya nga agikeddeng kabaelanna ti agtalinaed a matalek iti Dios uray pay ania ti aramiden ti Diablo. Awan duadua a naragsakan unay ni Jehova iti kinamatalek ti patpatgenna nga Anak!—Proverbio 27:11.
13. Kasano a nabayadan ti subbot?
13 Kasano a nabayadan ti subbot? Iti maika-14 nga aldaw ti bulan ti Nisan iti kalendario dagiti Judio idi 33 K.P., impalubos ti Dios a mapapatay ti perpekto ken awanan basol nga Anakna. No kasta, ‘namimpinsan’ nga indaton ni Jesus ti perpekto a natauan a biagna. (Hebreo 10:10) Iti maikatlo nga aldaw kalpasan ti ipapatay ni Jesus, pinagungar ni Jehova iti espiritu a biag. Idiay langit, indatag ni Jesus iti Dios ti pateg ti perpekto a natauan a biagna a naidaton a pangsubbot kadagiti kaputotan ni Adan. (Hebreo 9:24) Inawat ni Jehova ti pateg ti daton ni Jesus kas subbot a kasapulan tapno maispal ti sangatauan iti basol ken ipapatay a nakaadipenanda.—Roma 3:23, 24.
NO KASANO A MAGUNGGONAANKA ITI SUBBOT
14, 15. Ania ti masapul nga aramidentayo tapno ‘mapakawan dagiti basoltayo’?
14 Nupay managbasoltayo, mabalin a masagraptayo dagiti di magatadan a bendision gapu iti subbot. Usigentayo ti sumagmamano kadagiti agdama ken masanguanan a gunggona nga itden daytoy kapatgan a sagut ti Dios.
15 Pannakapakawan dagiti basol. Gapu iti natawid a kinaimperpekto, masapul nga ikarigatantayo nga aramiden ti umiso. Agbasoltayo amin iti sao wenno iti aramid. Ngem babaen ti daton a pangsubbot ni Jesus, ‘mapakawan dagiti basoltayo.’ (Colosas 1:13, 14) Ngem tapno mapakawantayo, masapul a sipapasnek nga agbabawitayo. Masapul met a sipapakumbaba nga agpakpakaasitayo ken ni Jehova, a dumawattayo iti pammakawanna maibatay iti pammatitayo iti daton a pangsubbot ti Anakna.—1 Juan 1:8, 9.
16. Ania ti tumulong kadatayo nga agdayaw iti Dios buyogen ti nadalus a konsiensia, ket ania ti pateg ti kasta a konsiensia?
16 Nadalus a konsiensia iti imatang ti Dios. No nariribuk ti konsiensiatayo, nalaka a makariknatayo iti kinaawan namnama ken mabalin nga ipagaruptayo nga awan ti serserbitayo. Ngem babaen ti subbot, pakawanennatayo ni Jehova ken siaasi a tulongannatayo nga agdayaw kenkuana buyogen ti nadalus a konsiensia nupay imperpektotayo. (Hebreo 9:13, 14) Iti kasta, maaddaantayo iti wayawaya a makisao ken ni Jehova. Mabalintayo ngarud ti sitatalged nga umadani nga agkararag kenkuana. (Hebreo 4:14-16) Talna ti panunot, panagraem iti bagi, ken ragsak ti itden ti panangtaginayon iti nadalus a konsiensia.
17. Aniada a bendision ti nagbalin a posible gapu ta natay ni Jesus maipuon kadatayo?
17 Ti namnama a panagbiag nga agnanayon iti paraiso a daga. “Dagiti isupapak ti basol isu ti ipapatay,” kuna ti Roma 6:23. Innayon ti isu met laeng a bersikulo: “Ngem ti sagut nga ipaay ti Dios isu ti agnanayon a biag babaen ken Kristo Jesus nga Apotayo.” Iti Kapitulo 3 daytoy a libro, inusigtayo dagiti bendision iti dumteng a Paraiso a daga. (Apocalipsis 21:3, 4) Gapu ta natay ni Jesus maipuon kadatayo, nagbalin a posible amin dagita a bendision iti masanguanan, agraman ti biag nga agnanayon ken naan-anay a salun-at. Tapno masagraptayo dagita a bendision, nasken nga ipakitatayo ti panagyamantayo iti subbot a sagut ni Jehova.
KASANO A MAIPAKITAM TI PANAGYAMANMO?
18. Apay a rebbeng nga agyamantayo ken ni Jehova iti panangtedna iti subbot?
18 Apay a rebbeng nga agyamantayo unay ken ni Jehova iti panangtedna iti subbot? Bueno, nakapatpateg ti maysa a sagut aglalo no ti nangted ket insakripisiona ti panawenna, pinagrigatan, wenno ginastuanna dayta. Matignay ti pusotayo no mabigbigtayo a ti sagut ket ebkas ti napudno a panagayat kadatayo daydiay nangted. Ti subbot ti kapatgan kadagiti amin a sagut, ta inaramid ti Dios ti kadakkelan a sakripisio tapno maitedna dayta. “Ti Dios inayatna ti lubong iti kasta unay isu nga intedna ti bugbugtong nga Anakna,” kuna ti Juan 3:16. Ti subbot ti kangrunaan a pammaneknek ti ayat ni Jehova kadatayo. Pammaneknek met daytoy ti ayat ni Jesus, ta situtulok nga intedna ti biagna gapu kadatayo. (Juan 15:13) No kasta, ti sagut a subbot ipatalgedna kadatayo ti ayat ni Jehova ken ti Anakna iti tunggal maysa kadatayo.—Galacia 2:20.
19, 20. Kadagiti ania a pamay-an a maipakitam ti panagyamanmo iti subbot a sagut ti Dios?
19 Kasano ngarud a maipakitam ti panagyamanmo iti subbot a sagut ti Dios? Umuna iti amin, ikagumaam nga ammuen ti ad-adu pay maipapan iti Naindaklan a Manangted, ni Jehova. (Juan 17:3) Ti panagadal iti Biblia iti tulong daytoy a publikasion ti tumulong kenka a mangaramid iti dayta. Bayat nga umad-adu ti ammom maipapan ken ni Jehova, umuneg ti panagayatmo kenkuana. Ket dayta nga ayat ti mangtignay kenka nga agaramid iti makaay-ayo kenkuana.—1 Juan 5:3.
20 Ipakitam ti pammatim iti daton a pangsubbot ni Jesus. Naikuna maipapan ken Jesus: “Ti mangwatwat iti pammati iti Anak adda agnanayon a biagna.” (Juan 3:36) Kasano a maipakitatayo ti pammati ken ni Jesus? Saan a maipakita ti kasta a pammati babaen laeng iti sao. “Ti pammati nga awanan ar-aramid natay,” kuna ti Santiago 2:26. Wen, ‘aramid’ ti pakakitaan iti pudno a pammati. Ti maysa a pamay-an tapno maipakitatayo nga adda pammatitayo ken ni Jesus ket ti panangaramidtayo iti amin a kabaelantayo a mangtulad kenkuana iti sao ken iti aramidtayo.—Juan 13:15.
21, 22. (a) Apay a rebbeng a tabunuantayo ti tinawen a pannakarambak ti Pangrabii ti Apo? (b) Ania ti mailawlawag iti Kapitulo 6 ken 7?
21 Tabunuam ti tinawen a pannakarambak ti Pangrabii ti Apo. Iti rabii ti Nisan 14, 33 K.P., inyussuat ni Jesus ti naisangsangayan nga okasion nga awagan ti Biblia iti “ti pangrabii ti Apo.” (1 Corinto 11:20; Mateo 26:26-28) Maawagan met daytoy nga okasion iti Pananglaglagip iti ipapatay ni Kristo. Inyussuat daytoy ni Jesus tapno mapalagipan dagiti apostolna, ken amin a pudno a Kristiano kalpasanda, a babaen ti ipapatayna kas perpekto a tao, intedna ti kararua, wenno biagna, kas subbot. Maipapan iti daytoy nga okasion, imbilin ni Jesus: “Itultuloyyo nga aramiden daytoy kas panglaglagip kaniak.” (Lucas 22:19) Ti panangrambak iti Pangrabii ti Apo ipalagipna kadatayo ti naindaklan nga ayat nga impakita da Jehova ken Jesus mainaig iti subbot. Maipakitatayo ti panagyamantayo iti subbot babaen ti itatabuno iti tinawen a Pananglaglagip iti ipapatay ni Jesus. *
22 Pudno a nakapatpateg ti subbot nga impaay ni Jehova. (2 Corinto 9:14, 15) Uray dagiti natayen, magunggonaanda iti daytoy di magatadan a sagut. Ilawlawag ti Kapitulo 6 ken 7 no kasano.
^ par. 21 Para iti kanayonan nga impormasion no ania ti kaipapanan ti Pangrabii ti Apo, kitaem ti Apendise, iti artikulo a “Ti Pangrabii ti Apo—Panglaglagip a Pakaidayawan ti Dios.”


c: text/html

text:
Tsunami
Ti tsunami (manipud ti Hapon: 津波, lit. "dalluyon ti pangsangladan";[1] Pannakabalikas: /suːˈnɑːmi/ soo-NAH-mee wenno /tsuːˈnɑːmi/ tsoo-NAH-mee[2]) ket dagiti serie ti dalluyon ti danum a gapuanan babaen ti pannakaiyallatiw iti dakkel a tomo ti maysa a bagi ti danum, sapasap a daytoy ket ti maysa ataaw wenno maysa a dakkel a danaw. Dagiti gingined, dagiti panagbettak ti bulkan ken dagiti dadduma pay a sirok ti danum a panagbettak (mairaman dagiti panagibettak ti sirok ti danum kadagiti nuklear a ramit), dagiti ludolud, pannakaburak ti glasier, dagiti impakto ti meteorite ken dagiti daduma paysingsingaen ti ngato wenno baba ti danum ket addan amin ti makapataud a makaaramid ti tsunami.[3]
Dagiti dalluyon ti tsunami ket saan a maipada kadagiti kadawyan a dalluyon ti baybay, gapu ta ti kaatiddog ti allonda ket at-atiddog. Nga ad-adda ngem agparparang a kas agbetbettak a dalluyon, ti tsunami ket mabalin nga umuna a kapadpada ti napardas nga umadadalem nga atab, ken gapu ti daytoy a rason dagitoy ket kankanayon a makunkuna a kas dagiti atab a dalluyon. Dagiti tsunami ket sapasap a buklen dagiti serie dagiti dalluyon nga adda dagiti paset ti panawen a sumakop kadagiti minuto aginggana kadagiti oras, a sumangsangpet iti nakunkuna a "tren ti dalluyon".[4] Dagiti katayag ti dalluyon iti sangapulo a metro ket mabalin a mapataud babaen dagiti dakkel a pasama. Urayno dagiti impakto ti tsunami ket limitado kadagiti lugar ti aplaya, dagiti makadadael a bilegda ket nakaro ken mabalinda a banagan ti intero a labneng ti taaw; ti gingined ken tsunami ti Taaw Indiano ti 2004 ket maysa kadagiti kakaruan a masna a didigra iti pakasaritaan ti nagtagitaon nga adda dagiti sumurok a 230,000 natnatay a tattao kadagiti 14 a pagilian a nagbeddengan ti Taaw Indiano.
Dagiti paammo[urnosen | urnosen ti taudan]
- ^ "Terminolohia ti Tsunami". NOAA. Naala idi 2010-07-15.
- ^ Wells, John C. (1990). Diksionario ti panangibalikas ti Longman. Harlow, Inglatera: Longman. p. 736. ISBN 0-582-05383-8. Naikabil "tsunami"
- ^ Barbara Ferreira (Abril 17, 2011). "Mo lumned dagiti, sumaruno dagiti tsunami". Katutubo (warnakan). Naala idi 2011-04-27.
- ^ Fradin, Judith Bloom ken ni Dennis Brindell (2008). Saksi ti Didigra: Dagiti tsunami. Saksi ti Didigra. Washington, D.C.: National Geographic Society. pp. 42, 43.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Tsunami iti Wikimedia Commons

robotstxt: allowed

filter: keep


text:
Taga-ugma a Griego
Ti Taga-ugma a Griego ket isu ti porma ti pagsasao a Griego nga inus-usar kadagidi las-ud ti paset ti panawen iti sangapda ti c. maika-9 – maika-6 a siglo BC, (naamammuan nga Arkaiko), ti c. maika-5 – maika-4 a siglo BC (Klasiko), ken ti c. maika-3 a siglo BC – maika-6 a siglo AD (Helenistiko) iti taga-ugma a Gresia ken ti taga-ugma a lubong. Daytoy ket inunaan idi maika-2 a milenio BC babaen ti Misenio a Griego. Ti pagsasao ti Helenistiko a paset ket naamammuan a kas ti Koine (sapasap) wenno Biblikal a Griego, bayat a ti pagsasao manipud ti naladaw a paset ti panawen ken dagiti simmaruno ket awan unay dagiti paggiddiatanna manipud ti Mediebal a Griego. Ti Koine ket naikedkeddeng a kas maysa a naisina a naipakasaritaan nga agpang, urayno ti immununa a pormana ket asideg a kapadpadana ti Klasiko. Sakbay ti Koine a paset ti panawen, ti Griego iti klasiko ken dagiti nasapsapa pay a paset ti panawen ket mangiramraman kadagiti dialekto.
Ti Taga-ugma a Griego ket isu idi ti pagsasao ni Homero ken dagiti historiador, dramaturgo, ken pilosopo ti klasiko nga Atena. Daytoy ket nakaited kadagiti adu a balikas iti Inggles a bokabulario ken alagaden a gandat iti panagadal kadagiti adu a patakder ti edukasion iti Laud manipud idi Renasimiento. Daytoy nga artikulo ket nangruna laeng nga aglaon ti pakaammo a maipangge ti Epiko ken Klasiko a paset to daytoy a pagsasao.


text:
Zürich
Ti Zurich (Aleman: Zürich, Panangibalikas nga Aleman: [ˈtsyːrɪç]; Suiso nga Aleman: Züri) ket isu ti kadakkelan a siudad iti Suisa ken isu ti kapitolio iti kanton iti Zurich. Mabirukan daytoy idiay tengnga a is Suisa[3] idiay amianan a laud a murdong iti Danaw Zurich. Nupay ti munisipalidad ket addaan ti agarup a 390,000[4] a agtaeng, ti Zurich a metropolitano a lugar ket maysa nga urbano a lugar nga addan ti kinaimportante nga addaan ti populasion ti gangani a 2 a riwriw ng agataeng.[5] Ti Zurich ket maysa a nagtitipunana ti pagsangladan ti tren, lkalkalsada, ken trapiko ti tangatang. Ti Eropuerto ti Zurich ken perrokarril nga estasion ket isuda ti kadakkelan ken masingangar iti daytoy a pagilian.
Dagiti nagibasaran[urnosen | urnosen ti taudan]
- ^ Arealstatistik Standard - Gemeindedaten nach 4 Hauptbereichen
- ^ Canton of Zurich Statistical Office (iti Aleman) naala idi 15 Hunio 2016
- ^ "Zurich entry at the Swiss Tourist Board". Myswitzerland.com. Naala idi 2010-07-03.
- ^ Stadt-zuerich.ch
- ^ Ti Zurich a Metropolitano a Lugar: maysa a motor para iti Europa, Stadt-zuerich.ch. Naala idi 2010-03-10


text:
1983
Ti 1983 ket maysa a kadawyan a tawen a nangrugi iti aldaw ti Sabado iti kalendario a Gregoriano (dominikal a letra B).
Paspasamak[urnosen | urnosen ti taudan]
- Mayo 17 – Nagpirma iti tulag ti Lebanon, Israel, ken ti Estados Unidos iti ipapanaw ti Israel manipud iti Lebanon.
- Mayo 26 – Ti napigsa a gingined ken tsunami idiay akin-amianan a Honshū, Hapon ket nakapatay kadagiti 104 ken nakadunor kadagiti 163.
- Agosto 21 – Ni Benigno Aquino, Jr., daulo ti oposision iti Filipinas, ket naasasinado idiay Manila idi kasubsublina manipud iti eksilo.
Naipasngay[urnosen | urnosen ti taudan]
Agosto[urnosen | urnosen ti taudan]
- Agosto 20 – Andrew Garfield, Briton/Amerikano nga aktor
Septiembre[urnosen | urnosen ti taudan]
- Septiembre 9 – Kristine Hermosa, aktres iti ABS-CBN, Siudad ti Quezon
Pimmusay[urnosen | urnosen ti taudan]
Enero[urnosen | urnosen ti taudan]
- Enero 27 – Louis de Funès, Pranses nga aktor (naipasngay 1914)
Abril[urnosen | urnosen ti taudan]
- Abril 4 – Gloria Swanson, Amerikana nga aktres (naipasngay 1899)
- Abril 30 – Muddy Waters, Amerikano a musikero (naipasngay 1913)
Hunio[urnosen | urnosen ti taudan]
- Hunio 12 – Norma Shearer, Kanadiana ng aaktres (naipasngay 1902)
- Hulio 29 – David Niven, Ingles nga aktor (naipasngay 1910)
Agosto[urnosen | urnosen ti taudan]
- Agosto 21 – Benigno Aquino, Jr., maysa a politiko iti Filipinas (naipasngay 1932)


text:
LEKSION 12
Kasano ti Pannakaorganisar ti Trabahomi a Panangasaba?
Kinuna ni Jesus sakbay ti ipapatayna: “Daytoy naimbag a damag ti pagarian maikaskasabanto iti intero a mapagnaedan a daga maipaay a pangsaksi kadagiti amin a nasion; ket iti kasta umayton ti panungpalan.” (Mateo 24:14) Ngem kasano a maibanag daytoy a sangalubongan a trabaho a panangasaba? Babaen ti panangsurot iti padron nga impasdek ni Jesus idi adda ditoy daga.—Lucas 8:1.
Mapmapankami iti balay dagiti tattao. Sinanay ni Jesus dagiti adalanna a mangasaba iti binalaybalay. (Mateo 10:11-13; Aramid 5:42; 20:20) Adda naituding a teritoria a pangasabaanda. (Mateo 10:5, 6; 2 Corinto 10:13) Umasping iti dayta, organisado met ti trabahomi a panangasaba. Ti tunggal kongregasion ket addaan iti teritoria a pangasabaanda. Babaen iti daytoy, maitungpalmi ti bilin ni Jesus a “mangasabakami kadagiti tattao ken mangipaay iti naan-anay a pangsaksi.”—Aramid 10:42.
Kaskasabaanmi dagiti tattao sadinoman ti pakasarakanmi kadakuada. Nangipaay met ni Jesus iti ulidan iti panangasaba kadagiti tattao iti publiko a lugar, kas iti igid ti baybay wenno iti abay ti bubon. (Marcos 4:1; Juan 4:5-15) Kaskasabaanmi met dagiti tattao sadinoman ti pakasarakanmi kadakuada—kadagiti lansangan, kadagiti lugar ti negosio, kadagiti parke, wenno babaen ti telepono. Kaskasabaanmi met dagiti kaarruba, katrabahuan, kaklase, ken kakabagianmi no adda maitutop a gundaway. Babaen ti panangikagumaanmi a mangaramid kadagitoy, minilion a tattao iti intero a daga ti nakangngegen iti ‘naimbag a damag ti panangisalakan.’—Salmo 96:2.
Adda kadi mapanunotmo a kayatmo a pangiranudan iti naimbag a damag maipapan iti Pagarian ti Dios? Ilawlawagmo kenkuana no ania ti epekto dayta iti masakbayanna. Saanmo a bukbukodan daytoy a mensahe a mangted iti namnama. Iranudmo daytoy iti kabiitan a panawen aginggat’ mabalin!
Ania a “naimbag a damag” ti masapul a maiwaragawag?
Kasano a tultuladen dagiti Saksi ni Jehova ti pamay-an ni Jesus a nangasaba?
Ammuem ti Ad-adu Pay
DOCUMENTARIES
Dagiti Saksi ni Jehova—Organisado a Mangikasaba iti Naimbag a Damag
Pagaammo dagiti Saksi ni Jehova gapu iti sangalubongan a trabahoda a panangisuro iti Biblia. Kasano a maor-organisar, maiwanwanwan, ken maponponduan ti aktibidadda?


text:
Rehion ti Tōhoku
Ti rehion ti Tōhoku (東北地方 Tōhoku-chihō?) ket maysa a heograpiko a lugar iti Hapón. Tdaytoy a rehion ket sakupenna ti amianan a daya a paset iti Honshu, ti kadakkelan a isla iti Hapón. Daytoy a rehion ket buklen dagiti innem a prepektura (ken): Akita, Aomori, Fukushima, Iwate, Miyagi ken Yamagata.[1]
Ti Tōhoku ket maysa daytoy a maipatpatiway a rehion, nga addaan kadagiti napinpintas a ladladawan ngen narusanger a klima. Idi maika-20 a siglo, ti turismo ket nagbalin a kangrunaan nga industria iti rehion ti Tōhoku.
Dagiti nagibasaran[urnosen | urnosen ti taudan]
- ^ Nussbaum, Louis-Frédéric. (2005). "Tōhoku" iti Ensiklopedia ti Hapón, p. 970 iti Liblibro ti Google.


text:
KAPITULO 6
Sitaw i Dian na Natay?
Anni i mesimmu nittam nu matay tam?
Ngatta matay tam?
Makapabannay kari nga mammuan i kinakurug meyannung ta patay?
1-3. Anni ira i pakkiavu na totolay meyannung ta patay, anna anni i tabbag na karuan nga relihion?
NABAYAG ngana nga nononopan na totolay yaw ira nga pakkiavu. Importante nga mammuattam i tabbag na ira yatun megafu ta matay onu matayattam ngamin.
2 Nagigiammu tam ta nappasa nga kapitulo nga napeggattam tu iddanama nga mattolay tu mannanayun megafu ta sakrifisio nga tavvu ni Jesu-Cristo. Nagigiammu tam gapa nga neprofesiya na Biblia i tiempo nga “awan ngana noka i matay.” (Nepakannammu 21:4) Ngem matay ngamin ittam. Kinagi ni Patul Solomon, “ta ammu na siggamatolay nga matay ira.” (Eclesiastes 9:5) Kuattam i ngamin tape mattolay tam nakuan tu apaddu. Ngem, kaya tam lagapa nga mammuan nu anni i mesimmu nu matay tam.
3 Marraddam tam nu matayattam. Baka manono tam: ‘Anni ngana tamma nesimmu nira? Mazzigariga panô ira? Babbantayadda kari ittam? Moffunattam kari ira? Masingattam kari paga ira uli?’ Nadduruma i tabbag ira na relihion taw ira nga pakkiavu. Ituddu na karuan nga nu masippo ka, umeka ta langi, ngem nu marake ka, umeka ta infiernu. Ituddu na karuan nga relihion nga nu matay i tolay, umay yaya ta lugar na espiritu nga dian na inafú da. Ituddu gapa na tanakuan nga relihion nga umay i natay ta mundo na natay ira tape makastigo tapus meyana uli ta tanakuan nga baggi.
4. Anni i tattadday nga nakebaseyan na tuddu na relihion meyannung ta patay?
4 Tattadday laman i nakebaseyanna yatun ngamin nga nadduruma nga tuddu—egga imortal nga kararua nga mesinna ta baggi na natay. Segun ta maggi ngamin nga relihion ta nappasa anna ta maddaggun, mattolay tam kanu tu mannanayun nga egga abilidad na nga makasingan, makaginna, anna makanono. Ngem kunnasi nga mesimmu yatun? Konektado ta utô i ngamin nga sentido, kunne na gapa ta appanono tam. Magimmang ngana nga magandar i utô nu matay tam. Ari ngana nga maffunsina i memorya, panageno, anna sentido tam. Mawawan ngana yatun nu matay tam.
ANNI TALAGA I MESIMMU NU MATAY TAM?
5, 6. Anni i ituttuddu na Biblia meyannung ta kondision na natay?
5 Ari nga misterio kani Jehova nga Namaratu ta uto i mesimmu nu matay tam. Ammuna i kinakurug anna nepakanawag na i kondision na natay ta Uvovug na, i Biblia. Yaw i manawag nga tudduna: Nu matay i tolay, mawawan ngana yaya. Neruma i natay ta siggamatolay. Ari nga makasingan, makaginna, onu makanono i natay. Awan tu maski anni nga parte na baggi tam i siggamatolay nu natay tam ngana. Awan tu imortal nga kararua tam onu espiritu. *
6 Kabalin nga kinagi ni Solomon nga ammu na siggamatolay nga matay ira, neturana: “Ngem i natay, awan ngana pulus tu ammuda.” Neyesplikana paga i kinakurug nga ari ngana mawayya na natay i mangaya onu makalussaw anna “awan tu trabahu onu plano onu pakannammu onu sirib ta Tanam.” (Bibbigammu i Eclesiastes 9:5, 6, 10.) Kinagi gapa na Salmo 146:4 nga nu matay i totolay, “manuppal ngamin i talakkurug da.” Mortal tam anna ari tam mattulu-tuloy nga matolay nu natay tam ngana. Megitta i inango tam ta afi na kandela. Nu naddo i afína, awan tu tanakuan nga inangngayanna. Nawawan ngana.
I NEKAGI NI JESUS MEYANNUNG TA PATAY
7. Kunnasi nga neyesplika ni Jesus nu anni nekegittan na patay?
7 Egga nekagi ni Jesus meyannung ta kondision na natay turi ta natay i kofunna nga si Lazaro. Nekagi ni Jesus ta disipulos na: “Agga-katurug si Lazaro nga kofut-tam.” Pagabbo na disipulos nga i kaya kagian ni Jesus ay aggakaturug si Lazaro tapenu mammapia ta takîna. Ngem ari tu yatun i kaya kagian ni Jesus. Neyesplikana: “Natay ngana si Lazaro.” (Bibbigammu i Juan 11:11-14.) Nu kunnatun, negitta ni Jesus i patay ta pakkaturug. Awan si Lazaro ta langi onu ta umafa-afi nga infiernu. Arianna nakavulu i anghel onu i inafúna ira. Ari yaya neyana uli. Natay ngana onu nakakaturug anna awan ngana pulus tu matagenona. Negitta paga na karuan nga teksto i patay ta pakkaturug. Angngariganna, turi ta paginnolayan ni Jesus i natay nga abbing, kinagina: “Ari nga natay i abbing, ngem aggakaturug laman!”
8. Kunnasi tam mapakurug nga ari gakkag na Dios nga matay i tolay?
8 Ginakkag kari na Dios nga matay i tolay? Ari pulus! Pinaratu na Dios i tolay tape mattolay tu mannanayun ta davvun. Kagitta na nagigiammu tam ngana taw nga libru, pinaddian na Dios i ollu nga magatawa ta makakkasta nga paraiso. Iniddanna ira tu perfekto nga gawagawayyan. Puru mapia laman i kaya ni Jehova para nira. Egga kari minaggiddu nga maganâ nga kayana nga mazzigariga i anâna megafu ta pallakay anna patay? Siempre awan! Ideddukan ni Jehova i anâna anna kayana nga mapeggan ira tu mannanayun nga pagayayya ta davvun. Nekagi na Biblia meyannung ta totolay: “Nepay [ni Jehova] i mannanayun nga tiempo ta futúda.” (Eclesiastes 3:11) Pinaratu ittam ni Jehova nga egga pakkaragana nga mattolay tu mannanayun. Yari tu zinog na i Anâna tape malawa tam i mannanayun nga inango.
NU NGATTA MATAY I TOLAY
9. Anni i negamma ni Jehova kani Adan, anna ngatta ari tu mariga nga tuppalan yaw nga bilin?
9 Ngatta gafu matay i tolay? Tape matabbag yatun, mawag tu ammuattam i nesimmu turi ta egga laman tadday nga lalaki anna tadday nga babay ta davvun. Nepakanawag na Biblia: “Pinattugu onu pinattalovu ni Jehova nga Dios ta davvun i kada klase na kayu nga makemmemmi nga innan anna mapia nga kanan.” (Genesis 2:9) Ngem egga negammana. Kinagi ni Jehova kani Adan: “Awayyam kanan i vunga na kada kayu ta hardin adde ta mabattug ka. Ngem nu meyannung ta kayu na pakannammu tu mapia anna marake, ari ka kuman tatun, megafu ta, ta mismu nga aggaw nga kuman ka tatun siguradu nga matay ka.” (Genesis 2:16, 17) Ari tu mariga nga tuppalan yaw nga bilin megafu ta aru paga i tanakuan nga kayu nga awayyada nga kanan i vungana. Nangiyawa lagu yaw nga bilin tu oportunidad nira tape mappabalo ta Dios megafu ta ngamin nga gannagannug nga nalawada, kagitta na perfekto nga inangoda. Ipasingan paga na pattuppal da nga irespetoda i autoridad na nelangitan nga Yamada anna kayada i meddu nga pangidalanna.
10, 11. (a) Kunnasi nga nakaliwâ ta Dios i ollu nga magatawa? (b) Ngatta serioso nga gannug i ari pattuppal da Adan anna Eva?
10 Ngem kaddaraddam ta pinili na ollu nga magatawa nga ari mattuppal kani Jehova. Kinagi ni Satanas kani Eva gukaban na serpiente: “Kurug kari nga kinagi na Dios nga ari kamu kuman ta vunga na kada kayu ta hardin?” Netabbag ni Eva: “Awayyami nga kuman ta vunga na kayu ira ta hardin. Ngem kinagi na Dios meyannung ta vunga na kayu nga egga ta tangnga na hardin: ‘Ari ka kuman tatun, ari, ariammu siggeran; ta matay ka nu kuammu yatun.’”
11 Kinagi ni Satanas: “Siguradu nga ari ka matay. Ta ammu na Dios nga ta mismu nga aggaw nga kumakka tatun, mavukatan i matam anna mabbalikka tu kagitta na Dios nga makannammu tu mapia anna marake.” (Genesis 3:4, 5) Kaya ni Satanas nga kurugan ni Eva nga pakabenefisiowanna nu kuman ta negamma nga vunga. Segun sa, awayya lagapa ni Eva i maddesision para ta baggina nu anni i fustu anna ari fustu; awayyana nga kuan nu anni kayana. Inakusan paga ni Satanas tu laddug si Jehova turi ta kinagina nga matay i sinni laman nga kuman tu vunga na kayu. Kinurug ni Eva si Satanas. Yari tu namusi yaya tu vunga anna kinnanna. Kabalinna, iniddanna gapa i atawana, tapus kiminan gapa. Ariadda kingngua yaw megafu ta ignorante ira. Ammuda nga i kukukuadda ay i mismu nga kinagi na Dios nga ariadda kuan. Turi ta kinnadda i vunga, sinadyada nga ari parulattan i simple anna rasonable nga bilin na Dios. Ariadda nerespeto i nelangitan nga Yamada anna i autoridad na. Ari nga mapakoma yatun nga kawan na respeto ta minangngaya nga Namaratu!
12. Anni i makoffun nittam nga malippawa i natageno ni Jehova turi ta kinontra da Adan anna Eva yaya?
12 Angngariganna: Anni matagenomu nu ari naka gigginnan na anâmu nga pinadakal anna sinangngallammu, anna ari nangipasingan tu respeto anna ayâ nikaw? Siguradu nga kuruga mataka-taki yatun nikaw. Nonopammu gapa nu kunnasi takî na natageno ni Jehova turi ta kinontra da Adan anna Eva yaya.
13. Anni i kinagi ni Jehova nga mesimmu kani Adan nu matay, anna anni i kaya na kagian yaw?
13 Awan tu rason ni Jehova tapenu ipamavulunna paga nga mattolay tu mannanayun da Adan anna Eva. Natay ira, kagitta na kinagina nga mesimmu nira. Awan ngana da Adan anna Eva. Ariadda minay ta lugar na espiritu ira. Ammu tam nga kunnaw megafu ta kinagi ni Jehova kani Adan turi ta kinonfruntana: “Manoli ka ta davvun, ta yatun i naggafuammu. Megafu ta gavu ka ay ta gavu i panolliammu.” (Genesis 3:19) Finorma ni Jehova si Adan ta gavu na davvun. (Genesis 2:7) Nige na yatun, awan si Adan. Nu kunnatun, turi ta kinagi ni Jehova tu manoli si Adan ta gavu, kaya na kagian nga nanoli si Adan kagitta na dati
14. Ngatta matay tam?
14 Siggamatolay paga nakuan da Adan anna Eva, ngem natay ira megafu ta pinilida i ari mattuppal ta Dios yari tu nakaliwâ ira. Matay tam megafu ta neperensia ni Adan i tagaruli ta ngamin nga gaka-gakana. (Bibbigammu i Roma 5:12.) Negitta yatun nga tagaruli ta namana nga grabe nga taki nga awan tu maski sinni i makalisi. I narresultanna nga patay ay mebilang nga sumpa. Tadday nga kontra i patay, ari tu kofun. (1 Corinto 15:26) Kunnatun ngana laman i pappabalo tam kani Jehova megafu ta neyawana nga tavvu tape matavvu tam ta kananassing nga kontra!
PAKABENEFISIOWAN I PANGAMMU TU KINAKURUG MEYANNUNG TA PATAY
15. Ngatta makapabannay i pangammu ta kinakurug meyannung ta patay?
15 Makapabannay i kinakurug nga ituttuddu na Biblia meyannung ta patay. Kagitta na nagigiammu tam, ari nga mazzigariga onu maraddam i natay. Awan tu rason nga ikassing ira, ta ariadda ittam madannal. Ariadda kawagan i uffuttam, anna ariadda ittam moffunan. Ariattam ira makibbida onu makiergo. Kagian na aru nga lider na relihion nga moffunadda i natay, yari tu mangiyawa nira tu kuartu danuri mangurug nira. Ngem ariadda ittam mailloko nu ammu tam i kinakurug meyannung ta patay.
16. Sinni i nanginfluwensia ta tuddu na aru nga relihion, anna kunnasi?
16 Parehas kari ta ituttuddu na Biblia i ituttuddu na relihion mu meyannung ta patay? Aru i mekontra ta Biblia i tudduda. Ngatta? Megafu ta nainfluwensian ira ni Satanas. Usanna i falso nga relihion tape mangurug i totolay nga nu matay ira, mattulu-tuloy ira nga matolay ta lugar na espiritu. Kinaladdug yaw nga nekivu ni Satanas ta karuan paga nga kinaladdug tape umarayyu i totolay kani Jehova nga Dios. Kunnasi?
17. Ngatta ari nga kedayawan ni Jehova i tuddu meyannung ta infiernu?
17 Kagitta na nakagi ngana, ituddu na karuan nga relihion nga nu matay i marake nga tolay, umay yaya ta infiernu tape mannanayun nga mazigarigatan. Ari nga kedayawan na Dios yaw nga tuddu. Si Jehova ay Dios na aya anna arianna pulus zigarigatan i totolay tu kunnatun. (Bibbigammu i 1 Juan 4:8.) Anni i makagim nu kastiguan na yama i anâna gukaban na pangipena ta lima na abbing ta afi? Irespetom kari i kunnatun nga tolay? Ta kakuruganna, kayamu kari paga nga mammammu yatun nga tolay? Siguradu nga ari! Baka nonopammu paga nga kuruga marake yaya. Ngem kaya ni Satanas nga kurugattam nga mannanayun nga zigarigatan ni Jehova i totolay ta umafa-afi nga infiernu!
18. Anni nga kinaladdug i nakebaseyan na paddayarayaw ta natay?
18 Usan gapa ni Satanas i karuan nga relihion tape ituddu nga nu matay i tolay, mabbalin yaya tu espiritu nga mawag tu irespeto anna dayawan na siggamatolay ira. Segun taw nga tuddu, awayyana nga mabbalin tu makapangngua nga kofun onu kananassing nga kontra i espiritu na natay. Aru nga totolay i mangurug taw nga kinaladdug. Maganassing ira ta natay yari tu ikakua anna dayarayawadda. Ngem ituttuddu na Biblia nga aggakaturug i natay anna si Jehova laman nga Dios, i Minangngiyawa anna Namaratu nittam, i mawag nga dayawattam.
19. Anni nga tuddu na Biblia i malippawa tam nu ammu tam i kinakurug meyannung ta patay?
19 Ari ka mailloko ta kunnatun ira nga kinaladdug nu ammum i kinakurug meyannung ta natay. Uffunan naka paga yatun nga malippawa i karuan nga tuddu na Biblia. Angngariganna, nu ammum nga ari gabba umay i natay ta lugar na espiritu ira, mas maappresiam i promesa nga mannanayun nga inango ta paraiso nga davvun.
20. Anni nga pakkiavu i matabbag ta tumunug nga kapitulo?
20 Gari, nepakkiavu na matunung nga tolay nga si Job: “Nu matay i tolay, mapaginnolay panô paga?” (Job 14:14) Maginnolay kari paga i awan tu inangona nga tolay nga nakakaturug ta patay? Kuruga makapabannay i tuddu na Biblia meyannung taw. Yatun i magigiammu ta tumunug nga kapitulo.
^ par. 5 Para ta kepakanawag na “kararua” anna “espiritu,” innammu i artikulo ta Apendise nga, “Kararua” anna “Espiritu,”—Anni Talaga Kebalinanna.


text:
Apay a Din Makaan-anus Dagiti Tattao?
NABAYAGEN nga ugali ti kinaawan anus. Kadawyanen a makakitatayo kadagiti di makaan-anus iti nakaro a trapik wenno iti atiddog a pila. Ngem patien ti dadduma nga eksperto nga ad-adda a din makaan-anus dagiti tattao ita ngem iti napalabas. Nalabit maklaatka kadagiti makagapu.
Kuna ti dadduma nga analista nga iti napalabas a tawtawen, ti teknolohia ti makagapu nga adu ti din makaan-anus. Sigun iti The Gazette ti Montreal, Canada, kuna ti dadduma a managsirarak a ti “biagtayo ket binalbaliwanen ti digital technology kas kadagiti selpon, kamera, e-mail, ken iPod . . . Gapu iti alisto a maaramidan dayta a teknolohia, kayattayo a maala a dagus dagiti kayattayo.”
Adda mamagpanunot a napaliiw ti family psychologist a ni Dr. Jennifer Hartstein. Inlawlawagna a “nayugalitayon a penken a dagus ti kayattayo, ken namnamaentayo nga alisto, naannayas, ken sigun iti kayattayo ti pannakaaramid dagiti bambanag. No saan a kasta ti mapasamak, ad-adda a madismaya ken masurontayo, [a pagilasinan] ti kinaawan anus.” Kunana pay: “Awanen dagidi tiempo a tagtagiragsakentayo dagiti kanito a ditay agap-apura.”
Patien ti dadduma a malalausen ti e-mail ken dinton mausar dayta. Apay? Gapu ta adu a tattao ti di makaur-uray iti sumagmamano nga oras, wenno minuto para iti subalit ti impatulodda a mensahe. Kas iti panagaramid iti surat, masansan a mainanama a dagiti e-mail ket addaan iti panglukat ken pangserra a kablaaw. Ngem adu ti mangibilang a makabannog ken makataktak dagita a pormalidad. Kaykayatda ti agteks wenno ag-chat ta saan nga agkasapulan dagita kadagiti pagannurotan ti e-mail. Kasla din maanusan dagiti tattao ti ag-type kadagiti nadayaw a kablaaw! Adu met ti saanen a mangkita no adda kamali dagiti in-type-da. Isu a masansan a dagiti surat ken e-mail-da ket mapan iti di umiso a tao wenno adu ti kamali ti ispeling wenno urnos ti sasao nga inusarda.
Adu ti din makaanus nga agbasa iti nayimprenta nga atiddog nga artikulo
Saan la nga iti digital communication a makita ti tarigagay dagiti tattao a maala a dagus ti kayatda. Kasla dida metten makatuttutor nga aguray iti dadduma pay a kasasaad. Kas pagarigan, madlawmo kadi a no dadduma, nakaal-alistoka nga agsao, mangan, agmaneho, wenno aggasto? Kasla nakabaybayag ti aguray iti elebeytor, panagbaliw ti silaw ti trapiko wenno panaglukat ti kompiuter.
Napaliiw dagiti eksperto nga adu ti din makaanus nga agbasa iti nayimprenta nga atiddog nga artikulo. Apay? Gapu ta naruamdan iti napartak a panag-browse kadagiti Web page, a masansan a dagiti blurb ken bullet laengen ti basbasaenda tapno makitada a dagus ti kangrunaan a punto a sapsapulenda.
Apay a din makaan-anus dagiti tattao? Saan nga ammo dagiti eksperto ti amin a makagapu. Ngem adda natibker nga ebidensia a makadangran ti kinaawan anus. Salaysayen dagiti sumaganad nga artikulo ti dadduma a makadangran nga epektona ken no ania ti maaramidam tapno agbalinka a naan-anus.
Adu ti naruamen iti napartak a panag-browse kadagiti Web page, a dagiti laengen blurb ti basbasaenda


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Efeso 6:1-24
6 Annak, agtulnogkayo kadagiti nagannak kadakayo+ a maikaykaysa+ iti Apo, ta daytoy nalinteg:+2 “Dayawem ni amam ken ni inam”;+ nga isu ti umuna a bilin nga addaan iti kari:+3 “Tapno naimbag ti lak-ammo ken makapagtalinaedka iti daga iti atiddog a tiempo.”+4 Ket dakayo, nga amma, dikay ruroden ti annakyo,+ no di ket itultuloyyo a padakkelen ida+ iti disiplina+ ken panangiturong-panunot+ ni Jehova.5 Dakayo nga ad-adipen, agtulnogkayo kadagidiay nga appoyo iti nainlasagan a kaipapanan,+ buyogen ti buteng ken panagpigerger+ iti kinapasnek dagiti pusoyo, a kas maipaay iti Kristo,6 saan nga iti wagas a panagserbi iti mata a kas manangay-ayo kadagiti tattao,+ no di ket kas ad-adipen ni Kristo, nga amin-kararua nga aramidenyo ti pagayatan ti Dios.+7 Agpaadipenkayo buyogen dagiti naimbag a pagannayasan, a kas maipaay ken Jehova,+ ket saan a kadagiti tattao,8 ta ammoyo a ti tunggal maysa, aniaman ti naimbag nga aramidenna, awatennanto daytoy kas supapak manipud ken Jehova,+ uray no isu maysa nga adipen wenno siwayawaya a tao.+9 Kasta met, dakayo nga appo, itultuloyyo nga aramiden kadakuada ti isu met laeng a bambanag, a baybay-anyo ti panangbutbuteng,+ ta ammoyo a ti Apoyo nga agpadpada+ adda iti langlangit, ket awan kenkuana ti panangidumduma.+10 Kamaudiananna, itultuloyyo a gun-oden ti pannakabalin+ iti Apo ken iti kinabileg+ ti pigsana.11 Ikapetyo ti naan-anay a kabal+ manipud iti Dios tapno mabalinanyo ti agtakder a sititibker maibusor kadagiti pangallilaw a pamuspusan+ ti Diablo;12 agsipud ta addaantayo iti pannakigubal,+ saan a maibusor iti dara ken lasag, no di ket maibusor kadagiti gobierno,+ maibusor kadagiti autoridad,+ maibusor kadagiti agturay iti lubong+ daytoy a kinasipnget, maibusor kadagiti nadangkes nga espiritu+ a puersa kadagiti nailangitan a disso.13 Gapu itoy alaenyo ti naan-anay a kabal manipud iti Dios,+ tapno mabalinanyo ti sumaranget iti nadangkes nga aldaw ket, kalpasan a naan-anay a naaramidyon ti amin a bambanag, makapagtakderkayo a sititibker.+14 Ngarud, agtakderkayo a sititibker a dagiti lomoyo nabariksan+ iti kinapudno,+ ken sikakapet ti kabal ti barukong nga isu ti kinalinteg,+15 ket dagiti sakayo+ nasapatosan iti alikamen ti naimbag a damag ti kappia.+16 Kangrunaan iti amin, alaenyo ti dakkel a kalasag ti pammati,+ a babaen iti dayta mabalinanyonto a depdepen amin dagiti sumsumged a gayang daydiay nadangkes.+17 Kasta met, awatenyo ti kabal ti ulo+ ti pannakaisalakan, ken ti kampilan+ ti espiritu,+ a dayta ti, sao ti Dios,+18 bayat nga iti amin a langa ti kararag+ ken araraw itultuloyyo ti agkararag iti espiritu iti amin a gundaway.+ Ket iti dayta a panggep agtalinaedkayo a siririing buyogen ti isuamin a kinatibker ken buyogen ti araraw maigapu iti amin a sasanto,19 kasta met a maipaay kaniak, tapno ti pannakabael nga agsao+ maited koma kaniak babaen ti pannakalukat ti ngiwatko, buyogen ti wayawaya nga agsao+ tapno ipakaammok ti sagrado a palimed ti naimbag a damag,+20 a pagak-akemak kas embahador+ a sikakawar; tapno makapagsaoak a mainaig iti dayta buyogen ti kinatured kas iti rebbeng a panagsaok.+21 Ita tapno maammuanyo met ti maipapan kadagiti aramidko, no kasano ti kasasaadko, ni Tiquico,+ a kabsat a dungdungnguen ken matalek a ministro iti Apo, ipakaammonanto kadakayo ti amin a banag.+22 Isu ibaonko kadakayo gapu itoy met laeng a panggep, tapno maammuanyo ti bambanag nga adda pannakainaigna kadakami ken tapno maliwliwana dagiti pusoyo.+23 Maaddaan koma dagiti kakabsat iti talna ken ayat agraman pammati manipud iti Dios nga Ama ken iti Apo a ni Jesu-Kristo.24 Maadda koma ti di kaikarian a kinamanangngaasi+ kadagidiay amin nga agayat ken Apotayo a Jesu-Kristo iti kinaawan panagrupsa.


text:
Nalamiis a Gubat
Ti Nalamiis a Gubat (kadawyan a napetsaan iti 1947–1991) ket isu idi ti agtaltalinaed a kasasaad iti politiko ken milisia a panagirteng a nagbaetan dagiti kabilegan iti Lumaod a lubong, nga indauloan babaen ti Estados Unidos ken dagiti kumaduanna ti NATO, ken ti komunista a lubong, nga indauloan babaen ti Kappon ti Sobiet, dagiti satelite nga estado ken kumaduaan. Daytoy ket nangrugi kalpasan iti panagballigi ti temporario a panagikadua ti gubat a simmupiat iti Nazi nga Alemania, a nagibati daytoy ti USSR ken ti Estados Unidos a kas dagiti dua a nalatak a bileg nga adda dagiti naisangsangayan a nagbaetan ti ekonomia ken politiko. Ti Kappon ti Sobiet ket pinartuatna ti Dumaya a Kumaduaan kadagiti dumaya a pagpagilian ti Europa a sinakupanna, a nagtartaripato kadagitoy a kas dagiti satelite nga estado. Ti kalpasan ti gubat a panagungar ti Lumaud nga Europa ket naparang-ay babaen ti Marshall a Plano ti Estados Unidos , bayat a ti Kappon ti Sobiet, a nagan-annad kadagitoy a kondision a naikapet, ket saanna a kinayat ken nangipatakder ti COMECON kadagiti Dumaya a kumaduaanna. Ti Estados Unidos ket pinandayna ti NATO, ti maysa a kumaduaan ti milisia nga agususar ti panaglas-ud iti komunismo a kas ti kangrunaan nga estratehia babaen ti Truman a Doktrina, idi 1949, bayat ti kumaduaan a Sobiet ket nagporma ti Warsaw a Tulagan idi 1955. Adda dagiti pagilian a nakilinia kadagitoy dua a bileg, bayat nga adu pay dagiti nagpilia nga agbati nga agmangngamangnga iti Di-Nailinia a Tignay.
Ti Nalamiis a Gubat ket kastoy a nainaganan gaputa saan a nakaiwagar ti dagus nga aramid ti milisia, gaputa dagitoy dua ket nagtagikuada kadagiti nuklera nga armas, ken ti panagusar kadagitoy ket mabalin a panakaikari ti bukodda nga agsinnaranay a naipatalgedan a panakadadael. Dagiti siklo iti minaig a talna ket sarunuento babaen ti irteng a mabalin a mangiturongto iti gubat. Ti kairtengan ket ti panakairaman ti Berlin a Panaglapped (1948–1949), ti Koreano a Gubat (1950–1953), ti Suez a Kibatang (1956), ti Berlin a Kibaltang iti 1961, ti Misil ti Kuba a Kibaltang (1962), ti Bietnam a Gubat (1959–1975), ti Yom Kippur a Gubat (1973), ti Gubat ti Sobiet iti Apganistan (1979–1989), ken ti "Makabael a Pumapana" NATO milisia nga ay-ayam (1983). Ti suppiat ket embes a naiyebkas babaen ti milisia a kumaduaan, estratehiko a panagibaniaga dagiti puersa, ti nawatiwat a panagtulong kadagiti kliente nga estado, panagsisiim, daddakkel a kampania ti propaganda, kadawyan ken nuklear a lumba ti armas, panagkidkiddaw kadagiti agmangngamangnga a pagilian, panagsasalisal kadagiti ay-ayam paspasamak, lken ti teknolohiko a panagbingbinglay a kas ti Lumba ti Limbang. Ti EU ken USSR ket nakilaban kadagiti parbo a gubgubat kadagiti nadumaduma a kitkita: idiay Latin nga Amerika ken Abagatan a daya nga Asia, ti USSR nagasasinado ken timmulong ti panagaywan kadagiti Komunista a rebolusion, a sinuppiat dagiti Lumaud a pagilian ken dagiti rehional a kumaduanda; adda dagiti nangpadas ti mangisubli babaen ti through subersion ken pannakigubat, nga adda dagiti aglaklaok a nagbanagan. Tapno mapedpedan ti peggad iti pannakapataud ti nuklear a gubat, dagitoy dua ket gimmun-odda ti détente idi panawen ti 1970 tapno a makissayan dagiti politiko a panagirteng.
Iti panawen ti 1980, ti Estados Unidos ketnagpadakkel kadagiti diplomatiko, milisia, ken ekonomiko a presion iti Kappon ti Sobiet, a ti daytoy a panawen ket agparparigaten daytoy a pagilian manipud ti ekonomiko a panagtaltalinaed. Iti panawen ti naladaw a 1980, ti Presidente ti Sobiet a ni Mikhail Gorbachev ket nagipaammo kadagiti agipawaya a reporma iti perestroika ("panagpabaro", "reorganisasion", 1987) ken glasnost ("panaglukat", ca. 1985). Daytoy ket nanglukat ti pagilian ken dagiti satelite nga estado iti kakapppiaan a nga allon dagiti rebolusion a nangipatingnga iti panakarebba ti Kappon ti Sobiet idi 1991, a nagibatbati ti Estado sUnidos a kas ti naturay a bileg ti milisia. Ti Nalamiis a Gubat ken dagiti napaspasamak ket nakabati kadagiti naisangsangayan a legado, ken kankanayon a maitudtudo kadagiti nadayeg a kultura, a naipangpangruna iti midia a mangipakpakita kadagiti tema itipanagsisiim ken ti panagpangta iti nuklear a panakigubat.
Dagiti linaon
Dagiti nagtaudan ti termino[urnosen | urnosen ti taudan]
Kalpasan ti Maikadua a Sangalubongan a Gubat, ti Inggles a mannurat ken agiwarwarnak a ni George Orwell ket nagusar ti nalamiis a gubat, a kas maysa a sapasap a ternimo, iti salaysayna a “Sika ken ti Atomiko a Bomba”, a naipablaak idi Oktubre 19, 1945, idiay Britaniko a warnakan a Tribune. Nga agimatmatangan ti maysa a lubong nga agnanaed iti anniniwan iti pangta iti nuklera a panakigubat, nga insurat ni Orwell ti:
- "Para kadagiti napalabas nga uppat a pulo wenno limapulo a tawtawen, Mr. H. G. Wells ken dagiti dadduma pay ket nagbalballag kaniatayo a ti tao ket madangran iti bukodna a panakadadael kadagiti bukodna nga armas, a mangibati laeng kadagiti agturay akuton wenno dagiti sabsabali pay a managpapangen a sebbangan. Ti sinoman a nakakita kadagiti nadadael a siudad iti Alemania ket makakita iti daytoy a panunot ket mabalin a maaramid. Nupay kasta, ti panagkitkita ti lubong a sibubukel, ti panaganod para kadagiti adu a dekada ket saan nga ti ipapan iti anarkia ngem ti reimposision ti panagtagabu. Datayo ket tumurturong kadagiti saan a sapasap a panarebba ngem para iti panawen ti natalinaed a dakes a kas ti tagabu nga imperio iti taga-ugma. Ti teoria ni James Burnham ket adu daytoy a natungtungan, ngem bassit laeng dagiti tattao a naikapanunutan pay laeng ti ideolohikona ken pagbanaganna daytoy, ti kita a panakakita ti lubong, ti kita dagiti pammati, ken ti sosial a patakder a mabalinto nga agballigi iti maysa nga estado a saan a maparukma idi keniti maysa nga agnanayon a kasasaad iti "nalamiis a gubat" kadagti kaarrubana."[1]
Iti Ti Agpalpaliiw iti Marso 10, 1946, ni Orwell ket nagsurat a “kalpasan ti Moscow a konperensia idi Disiembre, ti Rusia ket nangrugi a nagaramid ti ‘nalamiis a gubat’ iti Britania ken ti Britaniko nga Imperio.”[2]
Ti immuna a pangusar ti termino a mangipalpalawag ti leppas ti gubat a Maikadua a Sangalubongan a Gubat a heopolitikal a panagirnget a nagbaetan ti USSR ken dagiti bukodna a satelite ken ti Estados Unidos ken dagiti kumaduaanna ti lumaud a Europa ket nanipud kenni Bernard Baruch, ti maysa nga Amerikano a mangibusbus ken agabalbalakad ti presidente.[3] Idiay South Carolina, idi Abril 16, 1947, isu ket nangited ti maysa a bitla (babaen ti agiwarwarnak a ni Herbert Bayard Swope)[4] a nagkunkuna a, “Saantayo a maulbodan: datayo tatta nga aldaw ket addatayo iti tengnga ti nalamiis a gubat.”[5] Ti agsursurat ti warnakan a ni Walter Lippmann ket nagited iti daytoy a termino ti nawatiwat a pangusar, iti libro a Ti Nalamiis a Gubat; idi sinaludsod idi 1947 a maipanggep ti nagtaudan ti termino, isu ket nangitudo iti Pranses a termino manipud idi panawen ti 1930,a la guerre froide.[6]
Pakabuklan[urnosen | urnosen ti taudan]
Adda dagiti saan a pakaitunosan dagiti historiador a maipanggep ti rugi a puntos ti Nalamiis a Gubat. Bayat a kaaduan kadagiti historiador ket tugodanda dagiti taudan iti paset ti panawen a dagus a pannakaisaruno ti Maikadua a Sangalubongan a Gubat, dagiti dadduma ket sumuppiatda a daytoy ket nangrugi iti paset ti gibus ti Umuna a Sangalubongan a Gubat, urayno ti irten a nagbaetan ti Ruso nga Imperio, ken dagiti dadduma a pagilian ti Europa ken ti Estados Unidos ket nangrugin manipud idi maika-19 a siglo.[7]
Kas ti nagbanagan ti 1917 ga Rebolusion ti Bolshevik idiay Rusia (a sinarunuan babaen ti ipapanawna manipud ti Umuna aSangalubongan a Gubat), ti Sobiet a Rusia ket nakabiruk kaniana nga isu ket saan a nairamraman kadagiti sangalubongan a diplomasia.[8] Ti daulo a ni Vladimir Lenin ket inbagana a ti Kappon ti Sobiet ket napalikmutan babaen dagiti "bumusbusor a sirkulo dagiti kapitalista", ken nakitkitana a ti diplomasia a kas maysa nga armas a mangbingbingay kadagiti kabusor ti Sobiet, a nairugi babaen ti pannakabangon ti Sobiet a Comintern, a nagtawtawag ti rebolusionario a yaalsa iti ballasiw taaw.[9] Ti simmaruno a daulo a ni Joseph Stalin, a nakakitkita ti Kappon ti Sobiet a kas maysa nga "isla ti sosialista", ket nangibagbaga a ti Kappon ti Sobiet ket nasken a kitaenna "ti agdama a pannakalikmut ti kapitalista ket masukatan ti sosialitan a pannakalikmut."[10] Iti nasapsapa ngem 1925, ni Stalin ket nangibagbaga a nakitkitana dagiti sangalubongan a politika a kas maysa a bipolar a lubong a lugar a pangawisan ti Kappon ti Sobiet kadagiti pagilian kumaykayat ti sosialismo ken dagiti kapitalista a pagilian ket mangawisda kadagiti estado a kumaykayat ti kapitalismo, bayat a ti lubong ket adda iti paset ti panawen iti "temporario a panangitalinaay ti kapitalismo " a pakaisarunuan ti dumtengan a pannakarebbana.[11]
Dagiti nadumaduma a pasamak sakbay ti Maikadua a Sanaglubongan a Gubat ket nangipakpakita kadagiti agsinnaranay a saan apakaitalekan ken pannakailem a nagbaetan dagiti Lumaud a bileg ken ti Kappon ti Sobiet, malaksid kadagiti sapasap a pilsopiko a karit nga inaramid dagiti Bolshevik a maipapan ti kapitalismo.[12] Adda idi ti Lumaud a suporta iti kontra-Bolshevik a Puraw a tignay iti Sibil a Gubat ti Rusia,[7] ti 1926 a panangipundo ti Sobiet ti yaalsa dagiti sapasap nga agtrabtrabaho ti Britaniko a gapuanan ti nangisardengan ti Britania ti relasionna iti Kappon ti Sobiet,[13] Ti 927 a panangirangarang ni Stalin ti nakappia a pakikaduaan kadagiti kapitalista a pagilian ket "agsubli kadagiti napalabas,"[14] a pannakikumplot a panangipabasol idi las-ud ti 1928 a pabuya a tribunal ni Shakhty iti naplano a Britaniko- ken Pranses a kudeta,[15] tipanagmadi ti Amerikanoa mangbigbig ti Kappon ti Sobiet aginggana idi 1933[16] ken dagiti Stalinista a Tribunal ti Moscow iti Nalatak a Panagpurga, nga adda dagiti pannakailem a panagsisiim iti Britaniko, Pranses, Hapon ken Nazi nga Aleman.[17] Nupay kasta, ti US ken USSR ket sapasapda idi a nakisinsina iti baetan dagiti dua a sangalubongan a gubat.[18]
Ti Kappon ti Sobiet ket rinugianna idi a nangpirma ti awan-ranggas a tulagan iti Alemania. Ngem kalpasan idi rinaut ti Kappon ti Sobiet ti Buyot ti Alemania Idi Hunio 1941 ken idi binomba Pearl Harbor ti Hapon idi Disiembre 1941, ti Kappon ti Sobiet ken dagiti bileg ti Aliado ket nangporma timaysa a kumaduaan iti pakainugotan. Ti Britania ket nagpirma ti pormal a pakikaduaan ken ti Estados Unidos ket nangaramid ti di pormal a tulagan. Iti panawen ti gubat, ti Estados Unidos ket nangit-ited ti tulong iti Britania ken dagiti Sobiet babaen ti buodna a Programa ti Pabulod ken Paabang[19] Nupay kasta, ni Stalin nagtultuloy a nakaro nga nagil-ilem ken namatmati a dagiti Britaniko ken Amerikano ket nakikumplotda tapno masegurado a dagiti Sobiet ket kaaduan a mangannong dagiti pannakilablaban iti Nazi nga Alemania. Segun ti daytoy a panirigan, dagiti Lumaud nga Aliado ket ingaggagarada a tinantan ti panaglukat ti maikadua a sanguanan ti kontra-Aleman tapno sumrekda iti kinaudi a kanito ken sukogendad ti tulagan ti kappia. Isunga, dagiti pannagipagpagarup ti Sobiet iti Laud ket nakaibati ti napigsa a pannakairteng kenpanagbusor a nagbaetan dagiti Aliado a bileg.[20]
Gibus ti Maikadua a Sangalubongan a Gubat (1945–47)[urnosen | urnosen ti taudan]
Dagiti panawen ti gubat a konperensia a maipanggep ti kalpasan ti gubat a Europa[urnosen | urnosen ti taudan]
Dagiti Alliado ket nasisinnuppiatda no kasano ti nasken a kita ti mapa ti Europa, ken no kaso a mailadawanto dagiti pagbeddenganna, kalpasan ti gubat.[21] Ti tunggal maysa bangir ket nagtengtengel ti sabsabali a kapanunotan a maipanggep ti pannakabangon ken pannkataripato ti salaknib kalpasan ti gubat.[21] Dagiti Lumaud nga Aliado ket kinaykayatda ti sistema a panagsalaknib a nasken a nawatiwat a mabangon dagiti demokratiko a gobierno, a mangpalubos kadagiti pagilian a nakappia a mangsolbar kadagiti pagigiddiatanda babaen tih kadagiti sangalubongan a gunglo.[22]
Gapu kadagiti naipakasaritaan a pannakasanay ti Rusia kadagiti kankanayon a panagraraut[23] ken dagiti adu a bilang ti natay (nakarkulo iti 27 a riwriw) ken ti pannakadadael ti Kappon ti Sobiet idi las-ud ti Maikadu a Sangalubongan a Gubat,[24] ti Kappon ti Sobiet ket nagbirbiruk ti pannkasayaat ti panagsalaknib babaen ti panangituray kadagiti kaunegan a pannakibiang kadagiti pagilian a nakabeddeng iti daytoy.[21][25] Idi las-ud ti gubat, ni Stalin ket nagpartuat kadagiti espesial a sentro ti pagsanayan para kadagiti Komunista manipud kadagiti nadumaduma a pagilian tapno makapatakderda kadagiti sekreto a pulis a tumalek iti Moscow iti kabiitan a makaala ti panagtengngel ti Nalabbasit a Buyot. Dagiti ahente ti Sobiet nangalda ti panagtengngel kadagiti midia, a naipangpangruna ti radio; pinardasanda a riniribuk ken inparit amin a nawaya a sibik a patakder, a nangrugi manipud kadagiti grupo ti agtutubo aginggana kadagiti eskuela, dagiti simbaan ken dagiti kasinnupiat a partido.[26] Ni Stalin ket nagbirbiruk pay ti agtultuloy a pannakaikappia iti Britania ken ti Estados Unidos, a nagnamnama a makaipatengnga ti isip iti uneg a panangibangon manen ken ti panangipadakkel ti ekonomia.[27]
Dagiti lUmaud nga Aliado ket nabingbingayda kadagiti paniriganda iti baro a lubong kalapasan ti gubat. Dagiti gandat ni Roosevelt – balligi ti militar idiay Europa ken Asia, ti pannakagun-od ti Amerikano a supremasia iti sangalubongan nga ekonomia iti Imperio a Britaniko, ken ti pannakapartuat ti maysa a gunglo ti kappia ti lubong – dagitoy idi ket ad-adu a global ngem ti kukua ni Churchill, a naipangpangruna idi a naisentro iti panangala ti panagtengngel iti Mediteraneo, a mangisigurado ti panagbiag ti Imperio a Britaniko, ken ti pannakawaya dagiti pagilian ti Day a Europa a kas maysa a panglapped a pagbaetan dagiti Sobiet ken ti Nagkaykaysa a Pagarian.[28]
Iti Amerikano a panirigan, ni Stalin ket mabalin a maysa a gayyem iti panaggun-od kadagitoy a gandat, a ti pakaigiddiatan ti arngian ti Britaniko a ni Stalin ket nagparparang nga isu ti kakaruan apangta iti pannakagunod ti gandatna. Gaputa dagiti Sobiet ket kaaduanen a sinakupna ti Daya nga Europa, ni Stalin ket adda idi ti panangatiwna ken dagiti dua a lumaud a daulo ket nagsinnaitda para kadagiti paraborna. Dagiti paggiddiatan a nagbaetan kenni Roosevelt ken ni Churchill ket nakaiturongan kadagiti sabali a tulagan kadagiti Sobiet. Idi Oktubre 1944, ni Churchill ket napan idiay Moscow ken timmulag a mabingay dagiti Balkan kadagiti bukodda a timbukel ti impluensia, ken idiay Yalta ni Roosevelt ket nagpirma ti sabali a tulagan kenni Stalin a maipanggep ti Asia ken sanna a kinayat a sinuportaran ni Churchill kadagiti banag iti Polonia ken dagiti Reparasion.[28]
Dagiti dadduma pay a nagtitinnulagan a maipanggep ti kalpasan ti gubat a balanse ket napasamak idiay Konperensia ti Yalta idi Pebrero 1945, urayno daytoy pay a konperensia ket saana nakaabot kadagiti nakedngan a konsenso iti batayan para iti maysa a kalpasan ti gubat a pannakaibanagan iti Eropa.[29] Idi Abril 1945, pimmusay ni Presidente Roosevelt ken sinaruno babaen ni Harry S. Truman, nga isu ket saan a nangitaltalek kenni Stalin ken dimmawat iti balakad manipud ti maysa a nailasin a grupo dagiti intelektual ti ganganaet nga annuroten. Ni Churchill ken ni Truman ket saanda a kinayat, ken dagiti dadduma pay, ti keddeng ti Sobiet a mangpasayaat ti Lublin a gobierno, ti tinengtengngel ti Sobiet a kasuppiat iti eksilo a gobierno ti Polonia idiay Londres, a dagiti relasionna kadagiti Sobiet ket nadadaelen.[30]
Kalpasan ti panagballigi dagiti Aliado idi Mayo 1945, dagiti Sobiet ket sinakupdan ti Day a Europa,[29] bayat a dagiti napigsa apuersa ti Estados Unidos ken dagiti puersa ti Lumaud nga Aliado ket nagtalinaayda idiay Lumaud a Europa. Idiay Sinakop ti Aliado nga Alemania, ti Kappon ti Sobiet, Estados Unidos, Britani aken Pransia ket nangbangonda kadagiti sona ti panagsakop ti nalukay a batayan para iti nabingbingay a panagtengngel ti uppat a bileg.[31]
Ti Aliado a konperensia idiay San Francisco idi 1945 ket nangipatakder ti adu ti pagilianna a Nagkaykaysa aPagpagilian (UN) para iti panagtaripato ti kappia, ngem ti panangipatungpal a kapasidad ti bukodna a Konsilo ti Salaknib ket naparalisado idi ti babaen ti abilidad dagiti agmaymaysa a kameng nga agusar ti bileg ti beto.[32] Gapu ti daytoy, ti UN ket nabaliwan iti maysa a saan nga aktibo a timpuyogan para kadagiti pannakisinnukatan kadagiti kontrobersial a retoriko, ken dagiti Sobiet ket inkeddengda daytoy a kas maysa a tribuna a propaganda.[33]
Dagiti nota[urnosen | urnosen ti taudan]
- ^ Orwell, "Sika ken ti Atomiko a Bomba", Tribune Oktubre 19, 1945
- ^ Orwell, George, Ti Agpalpaliiw, Marso 10, 1946
- ^ Gaddis 2005, p. 54
- ^ Safire, William (Oktubre 1, 2006). "Islamopascismo ti Sinoman?". The New York Times. The New York Times Company. Naiyarkibo manipud iti kasisigud idi 2006-10-22. Naala idi Disiembre 25, 2008.
- ^ 'Bernard Baruch ket nagaramid ti termino a "Nalamiis a Gubat"', history.com, Abril 16, 1947. Naala idi Hulio 2, 2008.
- ^ Strobe Talbott: Ti Nalatak nga Eksperimento: Ti Sarita dagiti Taga-ugma nga Imperio, Moderno nga Es-estado, ken ti panagbiruk para iti maysa a Sangalubongan a Pagilian (2009) p.441 n.3; ti bukod a libro ni Lippmann ket Lippmann, Walter (1947). Ti Nalamiis a Gubat. Harper. Naala idi Septiembre 2, 2008.
- ^ a b Gaddis 1990, p. 57
- ^ Lee 1999, p. 57
- ^ Palmieri 1989, p. 62
- ^ Tucker 1992, p. 46
- ^ Tucker 1992, pp. 47–8
- ^ Halliday 2001, p. 2e
- ^ Tucker 1992, p. 74
- ^ Tucker 1992, p. 75
- ^ Tucker 1992, p. 98
- ^ LaFeber 1991, pp. 194–197
- ^ Tim Tzouliadis. The Forsaken. The Penguin Press. ISBN 978-1-59420-168-4.
- ^ Heller, p. 19. "Ngem babaen idi 1924 ti Kappon ti Sobiet, ket indaulonen babaen ni Joseph Stalin, ket pinanawanna daytoy nga annuroten iti panangiyaddang ti rebolusion ti lubong. Gaputa napabannog babaen babaen kadagiti gubat dagiti uneg ket ruar a kabusor, ti gobierno ti Sobiet ket nangikeddeng a mangipatengnga ti isip para iti dagus a kasakbayan iti pannakaungar manen ti bukodna nga ekonomia ken panagrang-ay. ... Ti Estados Unidos pay idi ket politikal a mannakisina idi las-ud ti pannakigubatan a paset ti panawen."
- ^ George C. Herring Jr., Tulon iti Rusia, 1941–1946: Estratehia, Diplomasia, dagiti Taudan ti Nalamiis a Gubat (Unibersidad ti Columbia a Pagmalditan, 1973).
- ^ Gaddis 1990, pp. 151–153
- ^ a b c Gaddis 2005, pp. 13–23
- ^ Gaddis 1990, p. 156
- ^ Gaddis 2005, p. 7
- ^ "Dagiti daulo ket nagladladigitda kadagiti Sobiet a natnatay iti panawen ti gubat", BBC News, Mayo 9, 2005. Naal aidi Hulioy 2, 2008.
- ^ Gaddis 1990, p. 176
- ^ Max Frankel, "Aniniwan ni Stalin," New York Times Nob. 21, 2012 nagrepaso Anne Applebaum, Landok a Kutina: Ti Panglusit ti Daya a Europa , 1944–1956 (2012), Kitaen ti pangyunan, ti testo kalpasan ti nota 26, ken kapitulo 3, 7-9
- ^ Heller, p. 27. "Manipud ti Sobiet a perspektibo, ti kalpasan ti gubat a paset ti panawen iti kappia ken pannangibangon manen ket nangruna idi. Isunga, ti panagtultuloy iti panagtitinnulong ken nakappia a relasion kadagiti panawen ti gubat a gagayyemna, ti Estado sUnidos ken ti Gran Britania, ket nasken idi a nalatak a naes-esseman."
- ^ a b Plokhy 2010
- ^ a b Gaddis 2005, p. 21
- ^ Zubok 1996, p. 94
- ^ Gaddis 2005, p. 22
- ^ Bourantonis 1996, p. 130
- ^ Garthoff 1994, p. 401
Dagiti nagibasaran ken adu pay a mabasa[urnosen | urnosen ti taudan]
- Davis, Simon, ken Joseph Smith. Ti A aginggana ti Z iti Nalamiis a Gubat (Scarecrow, 2005), ti ensiklopedia a agpatengnga ti isip iti aspeto ti milisia
- Friedman, Norman (2007). Ti Limapulo a Tawen a Gubat : Ti Suppiat ken Estratehia iti Nalamiis a Gubat. Naval Institute Press. ISBN 1-59114-287-3.
- Gaddis, John Lewis (1990). Russia, ti Kappon ti Sobiet ken ti Estados Unidos. Ti Naipatarusan a Pakasaritaan. McGraw-Hill. ISBN 0-07-557258-3.
- Gaddis, John Lewis (1997). Ammotayo Tatan: Pangpanunot manen ti Pakasaritaan ti Nalamiis a Gubat. Unibersidad ti Oxford University a Pagmaldiatn. ISBN 0-19-878070-2.
- Gaddis, John Lewis (2005). Ti Nalamiis a Gubat: Ti baro a Pakasaritaan. Penguin Press. ISBN 1-59420-062-9.
- Garthoff, Raymond (1994). Détente ken Panagisango: DagitiPanakibianga nga Amerikano-Sobiet manipud kenni Nixon aginggan kenniReagan. Brookings Institution Press. ISBN 0-8157-3041-1.
- Haslam, Jonathan. Ti Nalamiis a Gubat ti Rusia: Manipud ti Oktubre a Rebolusion aginggan ti Panagrebba ti Diding (Unibersidad ti Yale a Pagmalditan; 2011) 512 pampanid
- Hoffman, David E. Ti Natay nga Ima: Ti Saan a Naibaga asarita iti Nalamiss a Gubat a Lumba ti Armas ken ti Napeggad a Legadona' (2010)
- Hopkins, Michael F. "Ti Agtultuloy a Debado ken Baro a Arngian iti Pakasaritaan ti Nalamiis a Gubat," Naipakasaritaan aWarnakan, Dis 2007, Tomo. 50 pablaak 4, pp 913–934, historiograpia
- Johnston, Gordon. "Panagbisita manen ti kultural a Nalamiis a Gubat," Sosial a Pakasaritaan, Agosto 2010, Tomo. 35 Pablaak 3, pp 290–307
- Lüthi, Lorenz M (2008). Ti Sino-Sobiet a panagsina: Ti Nalamiis a Gubat iti komunista lubong. Princeton University Press. ISBN 0-691-13590-8.
- LaFeber, Walter (2002). Amerika, Rusia, ken ti Nalamiis a Gubat, 1945–2002. McGraw-Hill. ISBN 0-07-284903-7.
- Leffler, Melvyn (1992). Ti Panagturay iti Bileg: Nailian a Salaknib, ti Truman Administrasion, ken ti Nalamiis a Gubat. Unibersidad ti Stanford a Pagmalditan. ISBN 0-8047-2218-8.
- Leffler, Melvyn P. and Odd Arne Westad, eds. Ti Cambridge a Pakasaritaan ti Nalamiis a Gubat (3 tomo, 2010) 2000pp; dagiti baro a salaysay babaen dagitimangidaulo nga eskolar
- Lewkowicz, Nicolas (2010). Ti Aleman asaludsod ken Internasional nga Urnos, 1943–48. Palgrave Macmillan. ISBN 978-0-230-24812-0.
- Lundestad, Geir (2005). Daya, Laud, Amianan, Abagatan: Kangrunaan a Panagrangrang-ay iti Internasional a Politiko manipud idi 1945. Unibersidad ti Oxford a Pagmalditan. ISBN 1-4129-0748-9.
- McMahon, Robert (2003). Ti Nalamiis a Gubat: Ti Nababa Unay a Pangyuna. Unibersidad ti Oxford a PagmalditanPress. ISBN 0-19-280178-3.
- Lüthi, Lorenz M (2008). Ti Sino-Sobiet a panagsina: Ti Nalamiis a Gubat iti komunista lubong. Unibersidad ti Princeton a Pagmalditan. ISBN 0-691-13590-8.
- Malkasian, Carter (2001). Ti Koreano a Gubat: Kammasapulan a Pakasaritaan. Osprey Publishing. ISBN 1-84176-282-2.
- Mastny, Vojtech. Ti Nalamiis a Gubat ken di natalged a Sobiet: ti Stalin aTawtawen (1996) online edidion
- Fedorov, Alexander (2011). Ti Ruso a ladawan kadagiti Lumaud a Pabuya: Dagiti agdama, estereotipo, Mitolohia, Illusions. Lambert Academic Publishing,. ISBN 978-3-8433-9330-0.
- Miller, Roger Gene (2000). Ti Panagisalakan ti Siudad: The Berlin Airlift, 1948–1949. Unibersidad ti Texas A&MPress. ISBN 0-89096-967-1.
- Njolstad, Olav (2004). Ti Naudi a Dekada ti Nalamiis a Gubat. Routledge. ISBN 0-7146-8371-X.
- Nolan, Peter (1995). Ti Panagungar ti Tsina, ti Panagrebba ti Rusia. St. Martin's Press. ISBN 0-312-12714-6.
- Pearson, Raymond (1998). Ti Panagungar ken Panagrebba ti Ruso nga Imperio. Macmillan. ISBN 0-312-17407-1.
- Plokhy, S.M. (2010). Yalta: Ti Pateg iti Kappia. Penguin?. ISBN 0-670-02141-5.
- Porter, Bruce; Karsh, Efraim (1984). Ti USSR iti Suppiat ti Maikatlo a Lubong: Dagiti Armas ti Sobiet ken Diplomasia dagiti Lokal aGubat. Unibersidad ti Cambridge a Pagmalditan. ISBN 0-521-31064-4. Ti dakamat ket agus-usar ti nasukatanen a parametro ti
|coauthors=(tulong)
- Puddington, Arch (2003). Panagiwarwaragawag ti Kawayaan: Ti Panagballigi ti Nalamiis a Gubat iti Radio ti Nawaya a Europa ken Radio Liberty. Unibersidad a Pagmalditan iti Kentucky. ISBN 0-8131-9045-2.
- Roberts, Geoffrey (2006). Dagiti Gubat ni Stalin: Manipud ti Sangalubongan aGubat agianggana ti Nalamiis a Gubatr, 1939–1953. Unibersidad ti Yale a Pagmalditan. ISBN 0-300-11204-1.
- Stone, Norman (2010). Ti Atlatiko ken dagiti Kabusorna: Ti Pakasaritaan ti Nalamiis a Gubat. Basic Books Press. ISBN 0-465-02043-7.
- Taubman, William (2004). Khrushchev: Ti Tao ken ti Panwenna. W. W. Norton & Company. ISBN 0-393-32484-2.; Premio Pulitzer
- Tompson, William J (1997). Khrushchev: Ti Politiko a Biag. Palgrave Macmillan. ISBN 0-312-16360-6.
- Tucker, Spencer, ed. Ensiklopedia iti Nalamiis a Gubat: Ti Politiko, Sosial, ken Milisia a Pakasaritaan (5 tom. 2008), sangalubongan a panakaisakop
- Walker, Martin. Ti Nalamiis a Gubat: Maysa aPakasaritaan (1995), Britaniko a panakita
- Wettig, Gerhard (2008). Ni Stalin ken ti Nalamiis a Gubat idiay Europa. Rowman & Littlefield. ISBN 0-7425-5542-9.
- Zubok, Vladislav; Pleshakov, Constantine (1996). Iti Uneg ti Nalamiis a Gubat tie Kremlin: Manipud kenni Stalin aginggana kenni Khrushchev. Unibersidad ti Harvard a Pagmalditan. ISBN 0-674-45531-2. Ti dakamat ket agus-usar ti nasukatanen a parametro ti
|coauthors=(tulong)
- Zubok, Vladislav M. Ti Napaay anga Imperio: Ti Kappon ti Sobiet iti Nalamiis a Gubat manipud kenni Stalin aginggana kenni Gorbachev (2008)
Kangrunaan a nagtaudan[urnosen | urnosen ti taudan]
- Andrew, Christopher; Mitrokhin, Vasili (2000). TI Espada ken ti Kalasag: Ti Mitrokhin nga Arkibo ken ti Nalimed aPakasaritaan iti KGB. Basic Books. ISBN 0-585-41828-4.
- Dobrynin, Anatoly (2001). Iti Konpedensia: Embahador ti Moscow kadagiti dagiti Innem a Presidente ti Nalamiis a Gubat. Unibersidad iti Washington a Pagmalditan. ISBN 0-295-98081-8.
- Hanhimaki, Jussi and Odd Arne Westad, eds. Ti Nalamiis a Gubat: Ti Pakasaritaan dagiti Dokumento ken dagiti Nakasaksi (Unibersidad ti Oxford a Pagmalditan, 2003). ISBN 0-19-927280-8.
- Sakwa, Richard (1999). Ti Panagungar ken Panagrebba ti Kappon ti Sobiet, 1917–1991. Routledge. ISBN 0-415-12290-2.
- Cardona, Luis (2007). Nalamiis a Gubat KFA. Barcelona, ESpana: Routledge.
Dagiti silpo ti ruar[urnosen | urnosen ti taudan]
Midia a mainaig iti Nalamiis a Gubat iti Wikimedia Commons
Dagiti inadaw a sasao a mainaig iti Nalamiis a Gubat iti Wikiquote (iti Ingles)
- Dagiti arkibo
- Dagiti arkibo ti naway a Kagimongan, Budapest (Hungaria), maysa kadagiti kadakkelan nga arkibo ti pakasaritaan ti komunismo ken ti nalamiis a gubat iti lubong
- Arkibo dagiti sibil a panagsalaknib ti Nagkaykaysa a Pagarian
- Kalpasan ti Nalamiis a Gubat nga Ekonomia ti Lubong manipud ti Dagiti dihital nga arkibo ti ganganaet a pannakibiang ti Dean Peter Krogh
- CONELRAD Sitio ti Nadayeg a Kultura ti Nalamiis a Gubat
- Dhital nga Arkibo ti CBC – Kultura ti Nalamiis a Gubat: Ti Nuklear a Panagbutbuteng kadagiti tawtawen ti 1950 ken 1960
- (CWIHP)
- Dagiti Papeles ti Nalamiss a Gubat
- Dagiti papel ti CAESAR, POLO, ken ESAU
- Dagiti dokumento a magun-od a maipanggep ti tangatang nga intelihensia idi las-ud ti Nalamiis a Gubat, Presidensial a Biblioteka ni Dwight D. Eisenhower
- Dagiti bibliograpia
- Damdamag


text:
Winston Churchill
Ni Winston Leonard Spencer-Churchill (30 Nobiembre 1874 – 24 Enero 1965) ket maysa idi a Britaniko a politiko nga isu idi ti Kangrunaan a Minstro ti Nagkaykaysa a pagarian manipud idi 1940 aginggana idi 1945 ken idi manen 1951 aginggana idi 1955. Isuket kaaduan a naikedkeddeng a kas maysa kadagiti kalatakan a daulo iti panawen ti pannakigubat iti maika-20 a siglo, Ni Churchill ket maysa pay idi nga opisial iti Britaniko a Buyot, historiador, mannurat, ken maysa nga artista. Isu laeng ti Britaniko a Kangrunaan a Ministro a nagungunaan ti Premio Nobel iti lIteratura, ken isu pay ti immuna a tao a naaramid a kas maysa a Honorario nga Umili iti Estados Unidos.
Ni Churchill ket naipasngaay idi iti aristokratiko a pamilia dagiti Duke ti Marlborough, ti sanga ti pamilia Spencer. Ti amana, ni Apo Randolph Churchill, ket maysa idi a karismatiko a politiko a nagserbi a kas Kanselor ti Exchequer; ti inana, ni Jennie Jerome, ket Amerikana a socialite. Kas ubing nga opisial ti buyot, nakakita ti aksion idiay Britaniko nga India, ti Sudan, ken ti Maiakdua a Gubat ti Boer. Isu ket nakagun-od iti kadayeg a kas mannurat iti gubat ken nagsurat kadagiti a maipanggep kadagiti kampaniana.
Isu ket adda idi iti sanguanan ti politika para kadagiti limapulo a tawen, isu ket nagtengngel kadagiti adu a puesto ti politika ken gabinete. Sakbay ti Umuna a Gubat ti Sangalubongan, isu ket nagserbi a kas Presidente ti Opisina ken Panagtagilako, Sekretario ti Balay, ken Umuna nga Apo ti Admiralidad a kas paset ti 1905–1915|Liberal a gobierno ni Asquith's . Idi las-ud ti gubat, isu ket nagtultuloy a kas Umuna nga Apo ti Admiralidad aginggana ti nadidigra a Kampania ti Gallipoli a nagtaudan ti ipapanawna iti gobiernot. Isu ket nabiit bassit a nagtuloy iti aktibo a serbisiona iti buyot iti Akinlaud a Sanguanan a kas komander ti maika-6 a Batalion dagiti Pusilero ti Naarian nga Eskoses. Isu ket nagsubli iti gobierno a kas Ministro dagiti Munision, Sekretario ti Estado para iti Gubat, ken Sekretario ti Estado para iti Angin. Idi 1921–1922 ni Churchill ket nagserbi a kas Sekretario ti Estado para kadagiti Kolonia, kalpasanna ti Kanselor ti Exchequer iti Konserbatibo a gobierno ni Baldwin idi 1924–1929.
Dagiti nagibasaran[urnosen | urnosen ti taudan]
- ^ a b Integrated Authority File; naala idi: Abril 9, 2014.
- ^ a b http://data.bnf.fr/ark:/12148/cb119836090; data.bnf.fr; naala idi: Oktubre 10, 2015.
Dagiti silpo ti ruar[urnosen | urnosen ti taudan]
Midia a mainaig kenni Winston Churchill iti Wikimedia Commons
- Kitaen ti Winston Churchill iti Proyekto ti Nawaya a Direktorio (iti Ingles)


text:
International Standard Serial Number
Ti International Standard Serial Number (ISSN) ket ti naisangayan a numero ti walo a bilang nga inus-usar a panangilasin ti periodikal a pablaak iti naisangayan a kita ti midia.[1] Daytoy ket maaw-awat iti sangatlubongan a kas ti kammasapulan a panangilasin para iti panangigiddiat ti nagbaetan dagiti agpapada titulo ti serial ken panagpakabael kadagiti pamay-an ti panagpasingked ken panangibilin, panagtaripato ti urnos, nainkalintegan a deposito, dagiti panangipabulod dagiti biblioteka ken kdpy.[2]
No maipablaak ti periodikal, nga addaan iti agpada a linaon, iti dua wenno ad-adu a sabali a midia, mainaganan iti sabali nga ISSN iti tunggal maysa a kita ti midia – a naisangayan kadagiti kita ti naimaldit ken elektroniko a midia, a nainaganan ti naimaldit nga ISSN (p-ISSN) ken elektroniko nga ISSN (e-ISSN wenno eISSN).
Ti sistema ti ISSN ket immuna idi a naaramid a kas maysa nga internasional a pagalagadan ti ISO idi 1971 ken naipablaak a kas ti ISO 3297 idi 1975.[3] Ti subkomite ti ISO iti TC 46/SC 9 ket isu ti akinrebbeng para iti pagalagadan. Ti panangikeddeng iti naisangayan a panangilasin iti serial a kas linaon (panangisilpo kadagiti nadumaduma a midia), ti ISSN-L ket nasken a mausar, a kas inpalawag babaen tiy ISO 3297:2007.
Dagiti nagibasaran[urnosen | urnosen ti taudan]
- ^ What is an ISSN?, ISSN International Center.
- ^ http://www.bl.uk/bibliographic/issn.html
- ^ ISSN and ISO standards, ISSN International Center, 2008.
Dagiti silpo ti ruar[urnosen | urnosen ti taudan]
- Listan dagiti 63800 a numero ken titulo ti ISSN
- ISSN International Centre
- "Cataloging Part", ISSN Manual (PDF), ISSN International Centre.
- How U.S. publishers can obtain an ISSN, Estados Unidos: Biblioteka ti Kongreso.
- ISSN in Canada, Biblioteka ken dagiti Arkibo ti Kanada.
- Getting an ISSN in the UK, Biblioteka ti Britaniko.
- Getting an ISSN in France (iti Pranses), Bibliothèque nationale de France
- Getting an ISSN in Germany (iti Aleman), Deutsche Nationalbibliothek


text:
Leo Tolstoy
Ni Lev Nikolayevich Tolstoy (Ruso: ЛeB HиkoлáeBич ToлcTóй, panangibalikas [lʲev nʲɪkɐˈlaɪvʲɪtɕ tɐlˈstoj] ( denggen); ammo kadagiti agsasao iti Ingles a kas ni Leo Tolstoy) (Septiembre 9, 1828 – Nobiembre 20, 1910[1]) ket maysa idi a Ruso a mannurat a kaaduan a nagsursurat kadagiti nobelal ken dagiti ababa a sarita. Iti naladaw a kabibiag, isu ket nagsurat pay kadagiti pabuya ken dagiti salaysay. Ti dua a kadayegan nga obrana, ket dagiti nobel ati Gubat ken Kappia ken Anna Karenina, ket nabigbigan a kas ti dua a kalatakan a nobela iti amin a panawen ken ti kapantokan ti realista a piksion. Adu kadagiti nangipanpanunot kenni Tolstoy a maysa kadagiti kalatakan a nobelista ti lubong.[2][3] Ni Tolstoy ket ammo pay para kadagiti komplikado ken pradokso a personalidadna ken para ti nangato a moralistiko ken asetiko a pamanunotan, nga inamponna kalpasan ti moral a didigra ken naikararuan a pannakariing idi panawen ti 1870, a kalpsanna ket nagbalin pay a nalaglagipan a kas maysa a moral nga agpanpanunot ken sosial nga agrepreporma.
Ti literal a panangipatarusna kadagiti etiko a insursuro ni Hesus, a naipatengngaan ti Sermon idiay Bantay, ket nangipuonan kaniana ti naladaw a kabibiagna a nagbalin a maysa a nasged a Kristiano nga anarkista ken anarko-pasipista. Dagiti kapanunotanan iti di naranggas a resistansia, ket naiyebkas kadagiti obra a kas ti Ti Pagarian ti Dios ket Adda Kenka, ket adda dagitoy ti mangliwengliweng nga impakto kadagiti nagitayyekan kadagiti maika-20 a siglo a pigura a kas ni Mohandas Gandhi[4] ken ni Martin Luther King, Jr.[5]
Dagiti linaon
Biag ken pagsapulan[urnosen | urnosen ti taudan]
Ni Tolstoy ket naipasngay idi idiay Yasnaya Polyana, ti asienda ti pamiliana idiay rehion ti Tula iti Russia. Dagiti pamilia a Tolstoy ket nalatak a naamaamuan iti daan a Ruso a nobilidad. Isuna ti maikapat kadagiti lima nga annak ni Konde Nikolai Ilyich Tolstoy, maysa a beterano iti Patriotiko a Gubat iti 1812, ken ni Kondesa Mariya Tolstaya (Volkonskaya). Dagiti nagannak kenni Tolstoy ket pimmusayda idi isu ket ubing pay laeng, isu nga isu ken dagiti kakabsatna ket pinadsakkel dagiti kabagianda. Idi 1844, isuna ket nangrugi a nagadadal iti linteg ken dahgiti oriental a pagsasao idiay Unibersidad ti Kazan. Dagiti nangisursuro kaniana ket ket inbagbagada nga isu a kas "a saan ken dina kinayat ti agadal."[6] Ni Tolstoy ket pinanawanna ti unibersidad iti tengnga dagiti panagadadalna, nagsubli idiay Yasnaya Polyana ken kaaduan a naggigian idiay Moscow ken San Petersburgo. Idi 1851, kalpasan ti pannkaala kadagiti adu nga utan iti panagsugsugal, isuna ken kaduana ti kasatna alalaki ket napanda idiay Kaukaso ken timmiponda iti buyot. Iti daytoy idi a panawen nga isu ket nangrugrugi a nagsursurat.
Ti panagbalbaliwna manipud ti maysa a di nasayaat a panagbibiag ken priblihio ti kagimongana a mannurat iti di naranggas ken espiritual nga anarkista kadagiti naud-udi nga aldawna ket inyeg babaen dagiti panagpadpadasna iti buyot ken dagiti pay dua a panagbanbaniagana iti lawlaw ti Europa idi 1857 ken 1860–61. Dagiti dadduma pay a simmurot iti daytoy a dalan ket ni Alexander Herzen, Mikhail Bakunin, ken ni Peter Kropotkin. Idi las-ud ti panagbisitana idi 1857, ni Tolstoy ket nakasaksi idi ti publiko a panagpapatay idiay Paris, ti maysa a traumatiko a padas a mangmarka ti kamin a kabibiagna. Iti panagsursurat ti iti gayyemna a ni Vasily Botkin: "Ti kinapudno ket ti Estado ket maysa a kumplot a nadaremdem a saan laeng a managal ti gundaway, ngem iti amin ket padaksenna dagiti umilina ... Isunga, Saanakton nga agserbi ti aniaman a gibierno iti aniaman a lugar."[7]
Ti Europeano a panagbanniagana idi 1860–61 ket nangsukog ti politikal ken literario a panagbalbaliw idi naamammuanna ni Victor Hugo, a dinaydayaw ni Tolstoy dagiti literario a kalaingna kalpasan ti pannakabasan ti kalkalpas a Les Miserables ni Hugo. Ti panagipada ti nobela ni Hugo ken ti Gubat ken Kappia ni Tolstoy ket mangipakpakita ti impluensia iti pannakaibagbaga kadagiti gubat a senariona. Ti politikal a pilosopia ni Tolstoy ket naimpluensiaan pay idi Marso 1861 a panagbisitana ti Pranses nga anarkista a ni Pierre-Joseph Proudhon, nga isu idi ket agnanaed a naipatalaw iti sabali a nagan idiay Bruselas. No maisinsina manipdi ti panagrepasona ti masakbayan a pannakaipablaak ti, La Guerre et la Paix (Gubat ken Kappia iti Pranses), a ti titulona ket binulod ni Tolstoy para iti maestra obrana, dagitoy dua a lallaki ket nagsinsinnaritada iti edukasion, a kas ti insursurat ni Tolstoy kadagiti edukasional a kuadernona: "No malaglagipko daytoy a pakisinnarita kenni Proudhon, daytoy ket mangipakita a, iti personal a panagpadasko, isu laeng ti tao a nakaaw-awat ti kinapangruna ti ken ti pagmalditan iti panawen tayo."
Naregreggetan iti kinagagar, ni Tolstoy ket nagsubli idiay Yasnaya Polyana ken nangbagon kadagiti sangapulo ket tallo nga eskuela para kadagiti annak ti adipenna, iti nakaibatayan kadagiti pamunganayan ni Tolstoy a nailawlawag iti bukodna a salaysay idi 1862 "Ti Eskuela idiay Yasnaya Polyana".[8] Dagiti panagsubsubok ti edukasion ni Tolstoy ket ken saan a nagpaut, gapu ti panariribok babaen ti Tsarista a sekreto a polis. Nupay kastar, a kas maysa a dagus a kasaruno ti Summerhill nga Eskuela ni A. S. Neill, thi eskuela idiay Yasnaya Polyana[9] ket mabalin a mangikeddeng a mangtunton daytoy nga isu ti immuna a kas pagarigan iti maysa a nalawag a teoria iti demokratiko nga edukasion.
Personal a biag[urnosen | urnosen ti taudan]
Idi 23 Septiembre 1862, ket inasawana ni Sophia Andreevna Behrs, nga isu idi ket 16 a tawtawen nga ububing kanaian ken ti maysa nga anak a babai ti mangngagas iti korte. Tinawtawagan isuna iti Sonya, ti naiyababa iti Ruso iti Sofya, babaen ti pamiliana ken dagiti gayyemna.[10] Add dagiti tallopulo ket tallo nga annakda[11]:
- Konde Sergei Lvovich Tolstoy (10 Hulio 1863-23 Disiembre 1947)
- Kondesa Tatyana Lvovna Tolstaya (4 Oktubre 1864-21 Septiembre 1950), asawa ni Mikhail Sergeevich Sukhotin
- Konde Ilya Lvovich Tolstoy (22 Mayo 1866-11 Disiembre 1933), mannurat
- Konde Lev Lvovich Tolstoy (1 Hunio 1869-18 Oktubre 1945),mannurat ken eskultor
- Kondesa Maria Lvovna Tolstaya (1871-1906), asawa ni Nikolai Leonidovich Obolensky
- Konde Peter Lvovich Tolstoy (1872-1873), pimmusay idi maladaga
- Konde Nikolai Lvovich Tolstoy (1874-1875), pimmusay idi maladaga
- Kondesa Varvara Lvovna Tolstaya (1875-1875), pimmusay idi maladaga
- Konde Andrei Lvovich Tolstoy (1877-1916), nagserbi iti Ruso-Hapon a Gubat
- Konde Michael Lvovich Tolstoy (1879-1944)
- Konde Alexei Lvovich Tolstoy (1881-1886)
- Kondesa Alexandra Lvovna Tolstaya (18 Hulio 1884-26 Septiembre 1979)
- Konde Ivan Lvovich Tolstoy (1888-1895)
Ti pannakiasawa ket namarkaan idi ununana babaen ti seksual a regget ken derrep a di managrikna idi ni Tolstoy, idi rabii a masakbayan ti pannagkallaysana, intedna ti diariona a nangisalsalaysay kadagiti seksual a napalabasna ken iti kinapudno a ti maysa nga aadipenna idiay asiendana ket nangipasnagay iti maysa nga anakana a lalaki.[10] Urayno isu daytoy, ti nasapa a biagda a nagassawa ket naragsak ken nangpalubos kenni Tolstoy ti kawayaan a nagsurat ti Gubat ken Kappia ken ti Anna Karenina a ni Sonya ti nagtigtignay a kas ti sekretariana, nangipaspasingked a nagbasbasa ken nangimaton ti pinasia.[10] Nupay kasta, ti kinaudi a kimmadduanda a panagbiag a kas inpalpalawag babaen ni A. N. Wilson ket maysa kadagiti kaladingitan iti literario a pakasaritaan. Ti relasion ni Tolstoy iti asawana ket nadadael kadagidi pammatina ket immad-adu a nagbalbalin a radikal. Daytoy ti nagpabalin kaniana a nanglikud kadagiti tinawtawid ken nasapulanna a kabaknang, a mairaman ti panangitalikudanna kadagiti karbengan ti kopia dagiti nasapsapa nga obrana.
Dagiti nagibasaran[urnosen | urnosen ti taudan]
- ^ Daan nga Estilo a petsa Agosto 28, 1828 – Nobiembre 7, 1910.
- ^ "Ni Tolstoy ti klatakan a mannurat iti amin a panawen?". The Guardian. Londres. Enero 6, 2010.
- ^ "Sophia Tolstoy: Ti Biograpia". CSMonitor.com. 2010-05-04. Naala idi 2012-03-14.
- ^ Martin E. Hellman, Labanam a kas saan a Diablo iti Lubong nga Awan Ranggas (Arun Gandhi ed.), M.K. Gandhi nga Instituto, 1994, naala idi Disiembre 14, 2006
- ^ King, Jr., Martin Luther; Clayborne Carson (2005). Dagiti Pappapel ni Martin Luther King, Jr., Tomo V: Pangrugian ti Baro a Dekada, Enero 1959 – Disiembre 1960. Unibersidad ti California a Pagmalditan. p. 149, 269, 248. ISBN 0-520-24239-4.
- ^ "Sabanas ti Datos ti Mannurat, Macmillan Readers" (PDF). Macmillan Publishers Limited. Naala idi Oktubre 22, 2010.
- ^ A. N. Wilson, Tolstoy (1988), p. 146
- ^ Tolstoy, Lev N.; Leo Wiener, agipatpatarus ken editor (1904). Ti Eskula idiay Yasnaya Polyana – Dagiti Kompleto nga Obra ni Konde Tolstoy: Dagiti Pangiyadal nga Artikulo. Linen-Measurer, Tomo IV. Dana Estes & Company. p. 227.
- ^ Wilson, A.N. (2001). Tolstoy. Norton, W. W. & Company, Inc. p. xxi. ISBN 0-393-32122-3.
- ^ a b c Susan Jacoby, "Ti Asawa ti maysa a Henio" (Abril 19, 1981) The New York Times
- ^ Feuer,Kathryn B. Ni Tolstoy ken ti Taudan ti Gubnat ken Kappia, Unibersidad ti Cornell a Pagmalditan, 1996, ISBN 0-8014-1902-6
Adu pay a mabasbasa[urnosen | urnosen ti taudan]
- Craraft, James. Two Shining Souls: Jane Addams, Leo Tolstoy, and the Quest for Global Peace (Lanham: Lexington, 2012).179 pp.
- Trotsky’s 1908 tribute to Leo Tolstoy Published by the International Committee of the Fourth International (ICFI).
- The Life of Tolstoy: Later years by Aylmer Maude, Dodd, Mead and Company, 1911 at Google Books
- Why We Fail as Christians by Robert Hunter, The Macmillan Company, 1919 at Wikiquotes
- Why we fail as Christians by Robert Hunter, The Macmillan Company, 1919 at Google Books
Dagiti silpo ti ruar[urnosen | urnosen ti taudan]
Midia a mainaig kenni Leo Tolstoy iti Wikimedia Commons
- Dagiti mgangeg a libro ti publiko a dominio manipud tiLibriVox
- Obra ni Leo Tolstoy iti Proyekto Gutenberg
- Dagiti obra babaen ni Leo Tolstoy iti Internet Archive
- Dagiti obra wenno maipanggep ti Leo Tolstoy kadagiti biblioteka (katologo ti WorldCat)
- Proyekto iti online (readingtolstoy.ru) tapno agpartuat ti nawaya a dihital a bersion dagiti 90 a tomo dagiti obra ni Tolstoy
- Leo Tolstoy iti Internet Movie Database


text:
No Nakaron ti Sakit ti Ay-Ayatem
NAKIGTOT ni Doreen idi nadayagnos nga adda delikado a tumor iti utek ni Wesley a lakayna, nga agtawen laeng iti 54. * Tinaningan ti doktor ti biagna iti mano laengen a bulan. Kunana: “Diak idi patien ti mangmangngegko. No mano a lawas a kasla nabibineg ti riknak. Kasla saan a dakami ti pakapaspasamakanna no di ket iti sabali. Diak nakasagana.”
Makapaladingit ta saan laeng a ni Doreen ti nakarikna iti kasta. Mabalin a maaddaan iti nakaro a sakit ti asinoman iti aniaman nga oras. Makaparagsak ta adu ti mayat a mangaywan iti ay-ayatenda nga addaan iti nakaro a sakit. Ngem saan a kaskarina ti agaywan. Ania ti mabalin nga aramiden dagiti miembro ti pamilia tapno maliwliwa ken maaywananda ti ipatpategda nga adda nakaro a sakitna? Kasano a malabanan dagiti agay-aywan ti aglalaok nga emosion a mabalin a mariknada? No dandanin matay ti pasiente, ania ti ekspektarenda? Umuna pay nga ammuentayo no apay a naiduma ti rigat ti panangaywan ita iti maysa nga addaan iti nakaro a sakit.
DAGITI PROBLEMA ITA
Gapu iti medisina, nagbaliwen ti pannakatay ti tao. Agarup sangagasut a tawen sakbayna, ab-ababa idi ti biag ti tao uray kadagiti narang-ay a pagilian. Alisto a matay ti tao gapu kadagiti makaakar a sakit wenno aksidente. Kurang wenno awan ti ospital ken nangina ti agpaospital. Kaaduan pay a masakit ti aywanan ti pamiliada ken matay iti pagtaenganda.
Ngem ita, gapu iti panagrang-ay ti medisina, kabaelanen dagiti doktor a labanan dagiti sakit tapno umatiddog ti biag ti maysa. Adda dagiti sakit idi a dagus a mangpapatay ngem itan, mabalinen a mapaatiddog ti biag dagiti addaan iti kasta a sakit. Ngem dina kayat a sawen nga umimbagdan. Kaaduanna a limitadon ti maaramidan dagiti pasiente isu a saandan a kabaelan nga aywanan ti bagida. Nagrigat ken agkasapulan iti ad-adu nga atension, kuarta, ken pigsa ti panangaywan kadakuada.
Ngarud, ad-adun ti matay iti ospital ngem iti pagtaengan. Adu ita ti saan a makaammo iti proseso ti ipapatay ken manmano ti talaga a nakakita iti matmatay a tao. Gapu ta mabuteng ti maysa iti posible a mapasamak, mabalin nga agpangadua a mangaywan iti masakit a kapamiliana wenno dina pay ketdin kayat nga aywanan. Ania ti makatulong?
AGPLANO A NASAKSAKBAY
Kas iti kaso ni Doreen, adu ita ti marigatan a mangawat no matakuatan nga adda makapapatay a sakit ti ay-ayatenda. Iti tengnga ti nakaro a pakadanagan, buteng, ken nakaro a liday, kasanom a masaganaan dagiti mapasamak? Inkararag ti matalek nga adipen ti Dios: “Ipakitam kadakami no kasano a bilangen dagiti aldawmi iti wagas a magun-odmi ti puso a masirib.” (Salmo 90:12) Wen, naimpusuan nga ikararagmo ken Jehova a Dios nga ipakitana no kasanom a “bilangen” a naimbag ti aldaw tapno mausar iti kasayaatan a pamay-an ti nabatbati nga aldaw ti ay-ayatem.
Agkasapulan daytoy iti nasayaat a panagplano. No makasao pay laeng ti ay-ayatem ken kayatna a pagsaritaanyo ti kasasaadna, baka nasayaat no damagem no asino ti agdesision para kenkuana inton saannan a kabaelan. Mabalin a direkta a damagem no kayatna a padasen dagiti doktor nga isublinto ti panagangesna, mayospital, wenno ti sabali pay a kita ti pannakaagas. No aramidem dayta, posible a makissayan ti di pagkikinnaawatan ken pannakakonsiensia dagiti miembro ti pamilia a mapilitan nga agdesision para iti pasiente no saannan a kabaelan. No adda ti nasaksakbay ken nawaya a panagsasarita ti pamilia, makapagpokusda iti panangaywan iti masakit. Kuna ti Biblia: “Adda pannakapaay dagiti gakat no sadino nga awan ti kompidensial a saritaan.”—Proverbio 15:22.
NO KASANO TI PANANGAYWAN
Gagangay a ti kangrunaan nga aramiden ti paraaywan ket mangliwliwa. Masapul a maipasigurado iti pasiente a maipatpateg isuna ken saan nga agmaymaysa. Kasano? Ibasaan wenno kantaan ti pasiente. Pilien dagiti pagbasaan wenno kanta a makaliwliwa ken makaparagsak kenkuana. Adu ti maliwliwa no iggaman ti kapamiliada ti imada ken makisaritada kadakuada iti nakapsut.
Kaaduanna a makatulong no iyam-ammo ti asinoman a bisita. Kuna ti maysa a report: “Panagdengngeg ti kaudian a mapukaw a sentido. Mabalin a napigsa pay laeng ti panagdengngeg ti [pasiente] uray no kasla matmaturog, isu a saanmo nga ibagbaga iti sanguananna ti banag a saanmo a maibaga no nakariing.”
No posible, agkaduakayo nga agkararag. Isalaysay ti Biblia a naminsan, nakaro ti pannakaparigat da apostol Pablo ken dagiti kakaduana nga uray la saandan a masigurado no agbiagda pay. Ania ti dinawatda a tulong? Impakaasi ni Pablo iti gagayyemna: “Makatulongkayo met babaen kadagiti ararawyo a maipaay kadakami.” (2 Corinto 1:8-11) Nakapatpateg ti naimpusuan a kararag no adda nakaro a sakit ken paka-stress-an.
AKSEPTAREM TI REALIDAD
Masansan a makapadanag a panunoten a matayen ti maysa nga ay-ayaten. Saan a nakaskasdaaw dayta ta saan a nainkasigudan ti ipapatay. Saantayo a nadisenio nga akseptaren ti ipapatay kas normal a paset ti biag. (Roma 5:12) Gapuna, aw-awagan ti Sao ti Dios ti ipapatay kas “kabusor.” (1 Corinto 15:26) Isu a normal laeng no dimo kayat a panunoten a matay ti ay-ayatem.
Uray no kasta, makatulong no panunoten dagiti miembro ti pamilia ti mabalin a mapasamak tapno makissayan ti danagda ken makapagpokusda iti panangsiguradoda a naannayas dagiti bambanag agingga a mabalin. Ti dadduma a posible a mapasamak ket adda iti kahon a “ Maudi a Lawlawas ti Pasiente.” Siempre, saan a mapasamak amin dagitoy iti tunggal pasiente wenno saan a kasapulan a kasta ti panagsasarunoda. Ngem mapadasan ti kaaduan a pasiente ti dadduma kadagitoy.
No natayen ti ay-ayaten a kapamilia, baka nasayaat no kontaken ti nadekket a gayyem a nagkari a tumulong. Mabalin a kasapulan a maipasigurado kadagiti paraaywan ken pamilia a nagpatinggan ti panagrigrigat ti dungdungnguenda. Ipaspasigurado kadatayo ti Namarsua a dagiti “natay, saanda a pulos sipapanunot iti aniaman.”—Eclesiastes 9:5.
TI KASAYAATAN A PARAAYWAN
Napateg ti panagpannuray iti Dios, saan laeng a bayat ti panagsakit ti maysa a miembro ti pamilia no di ket bayat pay ti panagladingit gapu iti ipapatayna. Matulongannakayo ti Dios babaen iti makaliwliwa a sasao ken aramid ti dadduma. Kuna ni Doreen: “Nasursurok nga awaten ti aniaman a tulong. Kinapudnona, nakaad-adu ti timmulong. Nalawag nga ammomi ken lakayko a pamay-an daytoy ni Jehova a mangibaga nga, ‘Addaak a tumulong kadakayo.’ Diak pulos malipatan dayta.”
Wen, ni Jehova a Dios ti kasasayaatan a Paraaywan. Kas Nangaramid kadatayo, maawatanna ti sakit ken ladingit a marikriknatayo. Kabaelanna ken magagaran a mangited iti kasapulan a tulong ken pammabileg tapno makailiwliwagtayo. Nasaysayaat pay, inkarina a dandaninan pukawen a mamimpinsan ti ipapatay ken pagungarenna ti binilion a tattao nga adda iti lagipna. (Juan 5:28, 29; Apocalipsis 21:3, 4) Kalpasanna, arigna maipukkawton ti amin a tao ti sasao ni apostol Pablo: “Patay, sadino ti ayan ti panagballigim? Patay, sadino ti ayan ti panniludmo?”—1 Corinto 15:55.
^ par. 2 Nabaliwan dagiti nagan.


text:
JW LIBRARY
Ag-search iti Biblia Wenno Publikasion—Android
Iti JW Library, mabalinmo ti ag-search iti sao wenno sasao iti Biblia wenno iti maysa a publikasion.
Surotem dagitoy nga instruksion iti panag-search:
Ag-search iti Biblia
Mabalinmo ti ag-search iti sao wenno sasao iti Biblia a basbasaem.
I-tap-mo ti Search button sa i-type-mo ti sao a birbirokem. Bayat nga agta-type-ka, adda dagiti sasao a makitam. I-tap-mo ti maysa kadagita, wenno i-tap-mo ti Enter button iti keyboard, tapno makitam dagiti nagparanganna.
Iti Top Verses, naurnos dagiti nagparangan ti birbirokem sigun iti kasansan ti pannakausar ti teksto. Iti All Verses, naurnos dagita sigun iti panagsasaruno dagiti libro ti Biblia. Makita met iti Articles dagiti nagparanganna nga artikulo iti introduksion ken apendise.
No adu a sasao ti i-type-mo, i-check-mo ti kahon a Match Exact Phrase tapno makitam laeng ti eksakto a kapada ti sasao a birbirokem.
Ag-search iti Publikasion
Mabalinmo ti ag-search iti sao wenno sasao iti publikasion a basbasaem.
I-tap-mo ti Search button sa i-type-mo ti sao a birbirokem. Bayat nga agta-type-ka, adda dagiti sasao a makitam. I-tap-mo ti maysa kadagita, wenno i-tap-mo ti Enter button iti keyboard, tapno makitam dagiti nagparanganna.
No adu a sasao ti i-type-mo, i-check-mo ti kahon a Match Exact Phrase tapno makitam laeng ti eksakto a kapada ti sasao a birbirokem.
Ag-search iti Topiko
No nai-download-mo ti Insight on the Scriptures, mabalinmo ti agbirok kadagiti topiko iti Insight. Mabalinmo nga aramiden daytoy no agbasbasaka iti aniaman a publikasion wenno Biblia.
I-tap-mo ti Search button sa i-type-mo ti topiko a birbirokem. Bayat nga agta-type-ka, adda dagiti makitam a sasao a pakairamanan dagiti topiko iti Insight. I-tap-mo ti topiko tapno maluktam.
Nairuar dagitoy a feature idi Oktubre 2014 iti JW Library 1.3.4, a compatible iti Android 2.3 wenno barbaro a bersion. No saanmo a makita dagitoy a feature, surotem dagiti instruksion iti artikulo a “No Kasano nga Usaren ti JW Library—Android,” iti paset a Kanayon nga Ag-update.


text:
Pannakipagtrabaho Kadagiti Saksi ni Jehova Idiay Warwick
Adu ti masmasdaaw iti kinamanagsakripisio dagiti tumultulong iti konstruksion idiay Warwick. Kuna ti direktor ti kompania a nangikabil kadagiti elebeytor iti maysa a trabahador: “Nakaskasdaaw ti ar-aramidenyo. Kaaduan a tao ita ket naimut iti orasda.”
Idi naammuanna ken dagiti kakaduana a dagiti agibangbangon iti sangalubongan a hedkuarter dagiti Saksi ni Jehova idiay Warwick, New York, ket volunteer, impagarupda nga asideg laeng ti naggapuan dagitoy a Saksi ken Sabado ken Domingo laeng ti trabahoda. Nasdaawda idi naammuanda nga adda dagiti nagikkat iti trabaho ken naggapuda iti nadumaduma a paset ti pagilian tapno umayda tumulong iti sumagmamano a bulan, wenno tawtawen pay ketdi.
Idi ngudo ti 2015, agarup 23,000 a Saksi ti nagboluntario idiay Warwick a kaduada dagiti miembro ti pamilia ti United States Bethel. Adda met 750 a construction worker a saan a Saksi ni Jehova a timmulong tapno maipalpas ti trabaho sigun iti eskediul. Nagdakkel ken nagsayaat ti epektona kadagitoy a trabahador ti pannakipagtrabahoda kadagiti Saksi ni Jehova.
Makapabang-ar a Pagtrabahuan
Kastoy ti insurat ti manedyer ti maysa a kompania nga agar-aramid iti tawa ken pagdiding: “Masmasdaaw dagiti trabahador ti kompaniami a karaman iti daytoy a proyekto gapu iti ugali dagiti nakatrabahuanda. Isu nga adu kadakami ti mayat nga agtrabaho iti daytoy a proyekto.”
Adda sabali pay a kompania a nangipatulod kadagiti trabahador tapno tumulong iti panangipatakder kadagiti residence building. Idi nalpasen ti kontrata ti kompania, kayat ti tallo a trabahadorda ti agtalinaed iti Warwick. Nagikkatda iti trabahoda sa simrekda iti sabali a kompania a madama pay laeng idi nga agtrabtrabaho sadiay.
Nagsayaat ti epektona iti dadduma a trabahador dagiti maitunos iti Biblia nga ugali nga impakita dagiti Saksi. Adda lalaki nga agtrabtrabaho iti kompania a nagaramid iti pundasion dagiti building. Kalpasan ti sumagmamano a bulan a panagtrabahona idiay Warwick, nadlaw ni baketna a simmayaat ti ugali ken panagsasaona. Maragragsakan a nangibaga: “Nagdakkel ti nagbaliwanna!”
“Uray Dagiti Babbai a Saksi Ket Umayda Agtrabaho”
Adu kadagiti Saksi a nagtrabaho iti site ket babbai. Saanda la a nagmaneho iti bus, nagdalus iti kuarto, ken nagtrabaho iti opisina no di ket inurnosda pay ti trapiko, nagmanehoda iti heavy equipment, pinagsisilpoda dagiti fiber-optic cable, inikkanda iti proteksion dagiti tubo, nagikapetda iti drywall, nagiplastarda iti tubo, ken timmulongda iti panagbuhos. Nakagaggagetda!
Napaliiw ti saan a Saksi a nangikabil kadagiti atep a no bumaban iti bus dagiti aggaassawa, adda dagiti agkibin a mapan iti trabahoda. Nagustuanna dayta. Nakitana met a kasla saan a mabambannog dagiti babbai. “No makitam dagiti naasawaan a babbai iti site, kunam no simmurotda laeng iti asawada,” kinunana. “Ngem no agtrabahodan, adu ti malpasda! Adun a proyekto ti nagtrabahuak iti intero a New York City, ngem awan pay ti nakitak a kastoy.”
Sabsabali ti winter idi 2014/2015 isu a nagmayat koma ti agkukot iti uneg ti balaymo imbes nga agmalmalem nga agtrabahoka iti ruar. Malagip ni Jeremy, maysa a Saksi a timmulong iti panangyurnos iti trabaho iti site: “No nalamiis idi ti panawen, masansan a damagen kaniak ti maysa a foreman ti maysa a kompania, ‘Agobra met inton bigat dagiti babbai a kaduayo?’
“‘Wen.’
“‘Uray dagiti adda iti ruar nga agur-urnos iti traffic?’
“‘Wen.’
“Idi kuan, kunana a binagaanna dagiti trabahadorna nga agreportda iti trabaho ta uray dagiti babbai a Saksi ket umayda agtrabaho!”
Nagustuan Dagiti Drayber ti Bus ti Trabahoda
Nasurok a 35 a drayber ti bus ti nabayadan a mangdagas ken mangitulod kadagiti volunteer idiay Warwick manipud iti paggigiananda.
Sakbay ti maysa a biahe, timmakder ti drayber sa simmango kadagiti pasaherona. “Magusgustuankayo nga imanehuan,” kunana. “Pangngaasiyo man ta ag-email-kayo ken boss-ko ket ibagayo a ditoyak lattan. Nagadu ti naammuak iti Biblia gapu kadakayo. Diak idi ammo ti nagan ti Dios ken addanto gayam ti paraiso ditoy daga. Saanakon a mabuteng a matay. Awan pangisukatak iti pannakikaduak kadakayo. Makitadakto idiay Kingdom Hall inton sumaruno a day-off-ko.”
Kuna ni Damiana, maysa a Saksi a volunteer idiay Warwick: “Maysa nga aldaw, idi nakalugankamin iti bus, kuna ti draybermi nga adda kano ibagana. Kunana nga addan 4,000 a Saksi nga intulod ken dinagasna iti nadumaduma a construction site-tayo iti New York. ‘Adda latta babassit a diyo pagpapadaan,’ kunana, ‘ngem baybay-anyo latta dagita ken agtitinnulongkayo. Nagmayat dayta.’ Imbagana pay a magusgustuanna ti makisarsarita kadakami.
“Idi nalpasen nga agsao, dinamag ti maysa a Saksi nga adda iti bus, ‘Magusgustuam kadi no agkakantakami?’
“Nagkatawa sa imbagana, ‘Wen! Kantaentayon ti 134?’” *
^ par. 22 Ti kanta 134, manipud iti Kantaanyo ni Jehova, ket napauluan iti “Inton Mapabaro ti Amin.” Iladawanna ti ragsak dagiti agbiagto iti baro a lubong ti Dios.
Ammuem ti Ad-adu Pay
SIASINO ITA DAGITI MANGAR-ARAMID ITI PAGAYATAN NI JEHOVA?
Ania ti Bethel?
Ti Bethel ket naisangsangayan a lugar nga addaan iti nakapatpateg a panggep. Ammuem ti ad-adu pay maipapan kadagiti agserserbi sadiay.
SIASINO ITA DAGITI MANGAR-ARAMID ITI PAGAYATAN NI JEHOVA?
Ania a Kita ti Tattao Dagiti Saksi ni Jehova?
Mano ti am-ammom a Saksi ni Jehova? Ania a talaga ti ammom maipapan kadakami?